
”Mi klopodas daŭrigi mian taglibron, kiom eble plej bone sed tio ne estas 


facila. Sed mi faros tion, kiam eblos kaj ĉiamaniere mi neniam forgesos 


tion, kion mi vidas kaj faras en tiu momento.Kiam mi pensas, ke en tiu 
ekzakta momento estas personoj, ĉe kafejoj, ĉe restoracioj civile kaj bone 
vestitaj kaj kiuj kuŝos en lito, tio ridigas min kaj tio verdire ne ĵaluzigas 
min, mi ne imagas, ke tio povu okazi al mi kaj se oni proponus al mi esti 
subite en ilia loko mi akceptus sed je ŝultrolevo skeptika kaj sen 

entuziasmo. Ankoraŭ neniam mi troviĝis en simila situacio.” 
» cd tio ne estas facila. Sed mi 
„kion mi vidas kaj faras en 
estas personoj, ĉe kafejoj, ĉe 
tio ridigas min kaj tio verdire 
kaj se oni proponus al mi esti 
kceptus sed je ŝi taj sen entuziasmo. Ankoraŭ 

nila situacio.” : 


niam forgesa ~ 2 

omento estas personoj, ĉe kafejoj, 
bone vestit 
ke tio povi h tuj se oni proponas al mi esti subite en ilii 
ŝultrolevo Yy sen entuziasmo. Ankoraŭ neniam mi trov:“ 

KOVRILPAĜO 
Taglibroj 


-Libro, en kiu iu persono rakontas, tago post tago, siajn travivaĵojn. 
La romantikuloj ofte tenis taglibron. 

Ankaŭ en la praktiko estas tenataj taglibroj por registri okazaĵojn pri specifaj 
aferoj metiaj. Ŝiptaglibro: Kajero, redaktita de la ŝipestro, priskribante la vojaĝon. 
Intima taglibro: registro de la personaj okazaĵoj, emocioj, sentoj kaj rezonadoj 
personaj. 

-Je literatura vidpunkto ni povas rimarki, ke la branĉo "taglibro" ne oftas. En 
la Katalogo de UEA (1994) troveblas la titoloj "Taglibro de vilaĝpedelo", S. 
Blicer. p. 90 kaj "Anne Frank ne estas de hieraŭ", Mies Bonhuys, (vendeblaj ĉe 
BEL), rakonto pri la juda knabino, kies taglibro fariĝis fama atestaĵo pri la 
kontraŭhomeco de la naziismo. Alia versio, inter multaj pri A. Frank estas 
biografie prezentita de Miep kaj Alison Leslie Gold, 1897 kaj p. 133 notita: 
"Anne daŭre skribadis sur eta taglibro, kun kovrilo el ŝakforma ŝtofo ruĝflava, 
kiun la patro estis donacinta okaze de ŝia 13-a jaraĝo, la 12-an de julio, kelkaj 
semajnoj antaŭ iri al la kaŝejo. Ŝi uzis du lokojn tiucele: ŝia ĉambro aŭ en la 
dormoĉambro de la gepatroj. Malgraŭ tio, ke ĉiuj sciis pri la taglibro, ŝi neniam 
skribadis dum ilia ĉeesto. Kompreneble la S-ro Frank, ŝia patro, jam estis 
diskutinta pri la afero, eĉ ordonis, ke neniu ĝenu ŝin dum la skribado. Li diradis, 
ke tiu taglibro estis konstanta akompananto por Anne kaj fonto de kverboj por la 
liaj. Kie ŝi trovis tiom da temoj por skribi? Anne ruĝiĝis, kiam oni mokis pri ŝi. 
Ĉiam ŝi redonis la mokojn lerte; tamen, por sin protekti, ŝi tenadis la taglibron 
ene de la malnova teko el dedo de la patro." 

-En la libro "Poezioj" de J. W. Goethe, p. 76, dato 15/06/1775 (jaŭdo matene 
ĉe la lago Zurich), estas inter aliaj poezioj, jena titolita "Taglibro": 

Okul' mia okul' kion vi mallevas 
Oraj sonĝoj revenu 

Vi estas nek sonĝo aŭ oro 

Tie ĉi ankaŭ am' kaj vivo stas 
Sur la ondo brilas 

Cento da fulguraj steloj 

Karaj nebuloj trinkas 

Ĉirkaŭ la tura foro 

Matenvento rond$vebas 

























pin, 
diu a S 
La teksto sur la kovrilpaĝo estas 


La ombran arbuston = deJ. P. Sartre:“La kajeroj de la 
Kaj en la mar' respeguligas stranga milito". 
Sin la frukto matura. (Kajero V, Dec. 1939, Morsbronn) 

PIONIROJ 


Kovito 


stas pluraj versioj de la 
E enhave sama anekdoto, kun 

aŭ sen bildoj, koncizaj aŭ eĉ 
tede longaj, pri la surscenejeco, du 
el ili montras desegnojn de homoj 
vestitaj per kostumoj samaĝaj kiel nia 
jarcento. 

En unu estas du viroj, kiuj rande 
de urba strato konversacias. Dika 
“sinjoro” sub cilindra ĉapelo kaj kun 
dika kaj brila poŝhorloĝa ĉeno 
pendanta de veŝta poŝo, sur la vasta 
ventro - malnova karakteriza bildigo 
de riĉulo - kaj lia kundialoganto, 
malriĉule vestita, sin apoganta sur 
balailtenilo. Sube la dialogo inter 
ambaŭ: 

“Homoj kiel vi ne kutimas atenti 
pri stratpurigistoj”, komentis la 
malriĉulo. 

“Mi havas grandan simpation al 
stratpurigistoj. Iam mi mem 
kandidatiĝis al tia posteno, sed oni 
ne akceptis min, ĉar mi estas analfa- 
beta”, diris la dikventrulo. 

“Ne sciante legi vi atingis vian 
nunan staton. Imagu kiom pli vi 
povus esti farinta se vi estus 
legoscia”, kun admiro diris la 
balailulo. 

“Mi estus stratpurigisto” bon- 
humore respondis la alia. 

En la ilustraĵo de la alia anekdoto 
oni vidas enuniforman fervojistan 
oficiston, kiu per piedbato sur la 
postaĵo, dumveture, elvagonigas 
viron. Kiel titolo la informo, ke 
“neniam iu surpostaĵa piedbato pelis 
iun tiel supren”. 

La kuna teksto klarigas, ke la 
eltrajnigito kaŝite estis enirinta la 
trajnon senpage, ĉar li bezonis vojaĝi, 
sed ne havis monon por la bileto. Li 
mem rakontis, ke, devigata resti en 
tiu loko, li brave laboris kaj iĝis 
proprietulo de tereno, kie poste li 
malkovris petrolon. Post jaroj li estis 
petrolmagnato. 

Unu pro elementa kapablo- 
manko, alia pro (mal)bonŝanca 
hazardo, ambaŭ atingis multe pli 








alten ol ili povus supozi. 

-La origino de iuj el niaj familiaj 
firmaoj estas probable malpli facile 
kaptebla de karikaturisto, sed ankaŭ 
ili estas kelkfoje kuriozaj. 

Same kiel ĉe niaj historietoj, en 
la fondo de kelkaj el ili rolas la 
fondinto-nekapablo trovi konvene 
salajratan postenon por subteno de 
digna vivo. Tamen estas ofte kons- 
tateble, ke tiaj homoj estas ĝenerale 
elstare kapablaj sin dediĉi al intensa 
laboro, pro ĝi oferante la familion kaj 
ne-pandonajn tempo-pasigilojn. 

Sub la influo de iu miksaĵo de 
iniciatemo kaj intuicio ili entre- 
prenas ion, kio ektimigus ekspertojn. 
Pri pluraj el ili oni povus prave diri, 
ke “senspertuloj estas tiel naivaj, ke, 
sensciaj ke io ne estas farebla, 
entreprenas kaj plenumas ĝin”. 
Probable ili ne trafus la saman 
sukceson, se ili estus teorie laŭsupoze 
pli konvene preparitaj por alfronti la 
problemojn, kiujn implicas la starigo 
de firmao, ĉefe se oni ne disponas 
pri propra kapitalo por entrepreni 
ĝin, nek pri rekonata kredito kaj 
merito. 

Estas ankaŭ la fakto, ke homoj 
teorie dotitaj ne emas fari la pezajn 
laborojn, kiujn kapablas preni al si 
tiuj naivaj iniciatoroj. La nuna 
posedanto de unu el la plej grandaj 
brazilaj retoj ekspluatantaj la vendon 
de hejmaj elektraparatoj komencis 
sian karieron per kolporta vendado 
de varoj. Sekviĝis la transportado per 





ĉevalĉaro kaj nur post multe da laciga 
laboro li venis al fiksa vendejo. 
Konkurencaj retoj finance aŭ eĉ 
ekonomie malbonfartas, malgraŭ la 
pli bonaj teoriaj ekipaĵoj de siaj 
fondintoj, sed nia heroo, heroe 
navigas la sian inter la rifoj, kiuj 
endanĝerigas la aliajn. 

Posedanto de granda fabriko de 
aŭtopecoj kandidatiĝis al la posteno 
de interpretisto en aŭtomuntejo,eĉ se 
li parolis flue nur la francan kaj la 
italan. Pro lia senĝene lerta 
altrudiĝemo oni kontraktis lin por 
bone salajrata posteno tute fremda al 
interpretado, sed jam anticipe 
avertinte, ke tiu laboro ne daŭros pli 
ol du jaroj. “Post du jaroj mi ne plu 
bezonos tiun postenon” li diris. Post 
tiu tempo li havis jam du maŝinojn 
kaj unu dungiton. Post multe da in- 
tensa laboro kaj lernado per la propraj 
eraroj, la aferoj komencis al li flui 
glate. Temis pri aŭtopecoj, sed povus 
esti iu alia aktivado, se la 
cirkonstancoj estus al li oportunaj sur 
alia kampo. 

Pro sia sukceso, tiu pioniro 
stimulis alian, mempretende pli 
kompetenta, imiti lin. “Se tia krudulo 
sukcesis, mi certe povos fari pli ol 
li”, kaj alia familia firmao kreiĝis, ne 
pro surpostaĵa piedfrapo, sed pro en- 
vio kaj pretendata supereco rilate al 
heroa batalanto. 

Tre povas esti, ke la moderna 
kutimo enpostenigi en 
laborkomisionon ankaŭ nefakulon 

estis inspirata de la roloj de laikaj 
fondintoj de familiaj firmaoj, kiuj 
sensperte entreprenas eĉ la 
nefareblon. Kontraŭe al spertaj 
homoj, ili ne sentas la neceson aŭ 
devon montri kompetenton. Ili ne 
estas helpataj de sperto, sed ankaŭ 
ne estas malhelpataj de ties katenoj, 
kiam ili proponas aŭ adoptas malpli 
ortodoksajn solvojn. Ili ne hontas, 
kelkfoje eĉ ne konscias, pri sia 
laikeco. Kaj probable, al multaj el 
ili, tiu iom primitiva intuicio ne povus 
esti avantaĝe anstataŭigita per iom 
pli da teknika klereco. 

Oni povas konstati, ke ofte la dua 
generacio de tiuj pioniraj 
familiestroj, malpli kompetente 
mastrumas siajn heredaĵojn, malgraŭ 


KURIOZAJ 


Roberto da Silva Ribeiro. 


ble, por la esperantistoj ne 
E estas surprizo, se multaj 

vortoj de Esperanto similas 
al aliaj de Klasika Greka kaj de la 
Latina ĉar tiuj lingvoj estis grava 
parto de edukado en multaj 
civilizitaj landoj (ve, ne en Brazilo), 
konataj eĉ de gimnazianoj. 
Zamenhof mem agnoskas la 
kontribuon de tiuj lingvoj al sia 
propono de internacia lingvo. Ne 
estas surprizo la deveno de “papi- 
ro” kaj de “faraono” el antikva 
Egiptio, aŭ “karmo” el la Sanskrita, 
ĉar ĉi tio okazas en la plejparto de 
la lingvoj, same kiel “hamak” kaj 
“jaguar” iris de la Ĝenerala Tupia 
al multaj lingvoj de Eŭropo kaj res- 
tas “hamako” kaj “jaguaro” en 
Esperanto. Sed kurioze, oni tro- 
vas kelkajn vortojn en pralingvoj 
kiujn Zamenhof certe tute ne konis, 
same kiel la plejparto de la homaro, 
vortoj kiuj tre similas al esperantaj 
vortoj. Ekzemple, en Etruska, pra- 
lingvo parolata en Itala Duoninsulo, 
la vorto “mi” signifas la samon en 
esperanto, kaj ĝia akuzativo, 
“mini”, similetas al nia “min”. 
Same, la vorto “vyru” en pra-Litova 
lingvo, kiu signifas “viro”; similetas 


siaj universitataj kursoj, kaj multe pli 
favoraj cirkonstancoj. Ne malofte la 
korodado de la firmaoj komenciĝas 
ĉe la dua generacio kaj la kolapso 
atingas ilin jam en la tria. Escepte, 
kompreneble, se la pioniroj kuraĝis 
transformi siajn familiajn kreitaĵojn 
en profesiajn organizaĵojn, 
preferinde sen familia interveno en 
la administraj taskoj. 

La afero iĝas multe pli malfacile 
mastrumebla, se estas kelke da 
geheredontoj. Alla eventuala manko 
de entuziasmo por la laboro 
aldoniĝas la kutimaj interfrataj 
kvereloj, ĵaluzoj, envioj. La fondinto 
povas dumvive funkcii, kiel digo por 
pasiaj sentoj de la torĉoprenontoj, sed 
post lia emeritiĝo aŭ morto, se li ne 


lerte preparis la transigon de la povo, 
plejprobable sekviĝos inundo. 

Multfoje anoj de firmaaj societoj 
trovas problemojn pro la ne ĉiam 
akordigeblaj vidpunktoj de la 
societanoj, eĉ se ili mem reciproke 
elektis sin, eĉ se ili memvole sin 
organizis societe. Oni povas imagi 
kiom pli malfacile estas kunakordigi 
vidpunktojn de homoj, kiuj heredis 
ne nur firmaon, sed ankaŭ la 
societanojn, kiujn ili mem ne elektis 
kaj kiujn plejofte ili “fratece” ne 
respektas. 

Melankolia fino de brava laboro 
de iama pioniro. Popoldire tio estas 
kvazaŭ fato: Riĉa patro, filo snoba, 
nepo povra. e 


SIMILECOJ 


al esperanta vorto. En alia itala 
pralingvo, la Oska-Umbroa, la 
vorto “afero”, preskaŭ nekredeble, 
estas ekzakte en formo kaj signifo 
“afero”, kvankam ĝia prononco 
estis, plej eble, aŭeru”. Ankaŭ en 
alia itala pralingvo, la Veneta, 
ankoraŭ ne tradukebla, estas 
vorto “estu”, kiu tre probable 
signifas “estu”. 


ĈU MIRINDAĴO ? 


Antaŭ ol oni pensos pri miraklo, 
ni devas klarigi, ke tiu fenomeno 
ne estas ekskluziva de Esperanto, 
vere estas preskaŭ banalaio por 
lingvistoj. Ekzemple, en la 
Portugala, en la Zapoteka 
(indiĝena lingvo el Centra Ameriko) 
kaj en la Japana, la vorto por diri 
“pano” estas, laŭ prononco, la 
sama (pĝo), kaj la vorteto “ne” (ĉu 
ne) signifas la samon kaj havas la 
saman uzadon ne nur en la 
Portugala kaj en la Japana, sed 
ankaŭen kelkaj germanaj dialektoj. 
La plej konata ekzemplo de tio es- 
tas, eble, la simileco je la azteka 
vorto “teo” kaj la greka “theos”, kiuj 
signifas ambaŭ “dio”. 

Kio okazas? Kompreneble estas 


nur malmultaj fonemoj (parolso- 
noj) eblaj por ĉiuj lingvoj, malpli ol 
ducento, kaj estas kelkaj fonemoj 
pli “amataj” ol aliaj, tee. , dek ok 
fonemoj pli uzataj aŭ uzitaj de la 
lingvoj. Kun tiu ĉi malgranda 
nombro da eroj, la homoj devis kaj 
devas konstrui centojn kaj milojn 
da vortoj, do, kompreneble, ili 
ripetas kelkajn kombinojn, 
hazarde, ĉi tiuj kombinoj povas 
signifi ion nesaman, kiel “sus”, kio 
estas “porko” en la Latina, sed 
“ĉevalo” en la Hebrea kaj “bovino” 
en Montara Popoluka; alie, la 
hazardo faras la signifon esti 
ekzakte la malo, kiel la portugala 
“puxe” (tiru), rapide prononcebla 
“puf”, kaj la angla sampronon- 
cebla “push” (maltiru). Ferdinand 
de Saussure, en la unua libro pri 
lingvistiko, jam notis ke “bad” 
signifas “malbona”, ne nur en la 
Angla, sed ankaŭ en la Turka, 
ekzistante nenia rilato inter la 
originoj de tiuj ĉi vortoj. 

Konkludo de la rakonto: en 
lingvistiko, samkiel en aliaj sciencoj, 
oni ne devas vidi mirindaiojn kie es- 
tas nur naturaj fenomenoj, kaj ne 
miraklojn kie estas nur la ankoraŭa 
nekompreno. e 

VERO KAJ FANTAZIO EN LA 
SPIRITISMA LITERATURO 


Daniel Peliz 


a mediuma literaturo po- 
lL vas esti bona ilo por 

diskonigado de Spiritismo. 
Estas homoj, kiuj ne sindonas al 
la praktikoj de Spiritismo, tamen, 
plezure ili legas spiritismajn 
verkojn! Kaj, pruvo pri tio estas 
la vendokreskoj, kiuj lasttempe 
atingis librojn, kiel VIOLETAS 
NA JANELA (Violoj sur la 
Fenestro) kaj ankaŭ la verkoj de 
Richard Simonetti, disvastigitaj 
eĉ ĉe la ordinaraj librovendejoj... 
La teatro ankaŭ lastjare tre 
interesiĝis diskonigi tiajn verkojn 
tra aktoroj speciale preparitaj por 
ludi ĉe la scenejoj spiritismajn 
gestojn. La sukceso atingita de 
NOSSO LAR (Nia Hejmo), libro 
psikografita de F.C. Xavier antaŭ 
multaj jaroj agrablis la publikon 
kaj stimulis la teatron montri 
aliajn spiritismajn verkojn. 

Pri mediuma literaturo oni ne 
povas forgesi gravulojn, kiel 
Humberto de Campos kaj ankaŭ 
lasttempe la psikografaĵojn de 
Ivone A. Pereira, kiuj, kvankam 
forgesitaj en la tirkesto dum kelke 
da jaroj, fine ekaperis. 

La humildeveno de Humberto 
de Campos, lia infan-malriĉeco 
igis lin pesimisto, kaj ofte li estis 
akuzita, kiel herezulo. Lia stilo 
montris ribelemon en sia menso. 
Fariĝinte deputito, Humberto de 
Campos atingis la gloron antaŭ 
ol eniri Brazilan Beletran 
Akademion kaj ricevi 
„ postmortajn laŭdojn! Tamen, liaj 
kronikoj rivelis ironian kaj 
pesimistan homon. Eĉ pri la 
ekzisto de Dio! Liaj skribaĵoj 
transtombe montris la verhomon, 
kiu li estis kaj lia profunda batalo 
por akcepti la nemortecon de la 


animo. Brilaj paĝoj, kun fortaj 
enhavoj priskribantaj la vivon 
post la morto ekaperis tra la 
mediumeco de Chico Xavier. 
Estas la vera mediuma literaturo, 
diktita de spirito, kiu venkis la 
turmentojn de la fizika ekzistado 
kaj atingis la eternan gloron! 
Kiel politikisto kaj literatoro, 
Humberto interesiĝis montri al la 
homoj la veran historion de 
Brazilo, vidita tra spiritanguloj. 
Tuj venis je la lumo, la libro: 
Brazilo, Koro de la Mondo, 
Patrujo de la Evangelio, 
rakontanta nian historion, kiel ĝi 
estas vidata en la spirita mondo. 
La politikaj gravuloj, reĝoj, 
reĝinoj kaj imperiestroj - ili estas 
nur iloj en la evoluado de la 
terglobo! Kaj nenio hazarde 
okazas! La stilo de Humberto, 
kiel spirito estas modifita pro la 
konformeco ne perforti la planojn 
de Dio. En la libro Bona Novaĵo, 
psikografita de F.C. Xavier li 
bone klarigas tion, montrante 
nun, ke li estas savita. Kaj la 
veron de la mediumeco oni vidas. 
Pro tio oni atentu, kiam oni 
etikedas skribaĵon diktitan per 
spiritoj. La modernismo, la 
facilecoj de la nuntempa vivo, 
solvantaj ĉion per komputiloj, 
igas nin bone pripensi ĉion temas 
pri vero aŭ fantazio, la diversaj 
libroj, kiujn oni vidas tra vitraĵoj 
de libro-vendejoj etikeditaj, kiel 
spiritisma literaturo!... En la libro 
de la Mediumoj, kiam li pritraktas 
“skribemajn mediumojn” Allan 
Kardek tre avertas pri la vereco de 
la skribado... Kaj ŝvebante en la 
spiritisma doktrino oni bone 
certiĝu pri la moraleco kaj kapablo 
de la komunikanta spirito... e 





LA LEGANTO 
OPINIAS 


-”Estimataj S-roj redaktantoj de 
Brazila Esperantisto: Ricevinte 
la n-ron 307, junio/99 de la 
revuo, mi provis kontakti 
interretajn adresojn, tie indikitaj 
kaj grandkvante eraraj, pri kiuj 
ne ĉiam kulpas la revuo, tamen 
ene de kelkiuj indus reviziado, 
pro preseraroj, antaŭ la 
finpretigo de la revuo.” 


NDLR: 


Resumo de la mesaĝo 
portugallingva, kiun ni 
kompleze tradukis. La redakcio 
ne ĉiam kulpas pro donitaĵoj 
interretaj ĝenerale, precipe de 
fontoj nekonataj, kiuj ne 


respondas laŭ adresoj, pri kies 

ekzakteco ne eblas traserĉo, ĉar 
ne rilatas al redaktora tasko 
(sufiĉe ampleksa) kaj ne nur 


reviziaspekte, ni tamen 

bedaŭras pri eventualaj 

preseraroj poŝtretaj, unuafoje 
“ricevita plendo de leganto. 





HELENA 


Joĝo de Moura Fĉ 


A. i forpasis antaŭ kelkaj jaroj. 
S Najbare de la domo, kie ŝi 

agoniis, mortis kaj estis 
prigardita, indiferentulo amuzi- 
ĝis, dancis, drinkis, la tutan 
nokton, la nokton de la lastaj 
doloroj de Helena. 

Sed en la festo neniu estis 
freneza. La frenezulino estis 
Helena, la agonianta... 

Kvankam freneza, ŝi havis 
historion. Jes, malĝojan histo- 
rion, kiu estis la motivo de ŝia 
frenezeco. 

Tiun historion neniu sciis, aŭ 
demandis pri ĝi, ĉar en ĉi tiu 
mondo, nur la gravuloj, eĉ se ili 
havas nenian historion, 
rimarkindas... 

Helena ne konis sian patron; 
ŝi ne konis sian patrinon; de 
neniu ŝi estis fratino. 

Ŝi memoris sian infanecon, 
jam en domo de grava mastrino, 
en la ĉirkaŭaĵoj de la urbeto 
Akacio.S-ino Anna - la mastrino 
de Helena - estis severa kaj religia 
virino. 

Helenan ŝi edukis kun multe 
da rigoreco. 

Vere, Anna estis religia, sed ne 
konis la verajn evangeliajn 
principojn de la indulgo, de la 
amo. 

Kiom da malbonoj ne kaŭzis 
la manko de la Evangelio en la 
kristanaj hejmoj de la pasinteco? 


Unu tagon, Anna eksciis, ke 
Helena, 14-jara, gravediĝis. 

-”Ha, prostituitino en mia 
hejmo, ne! Tion mi ne toleros.” - 
diris Anna, kiu parolis plu: 

“Vi, malpura knabino, kiun mi 
kristane kaj morale edukis. Vere 


pro karitato, ĉar vi ne estas mia 
filino, eĉ mia parencino vi ne 
estas. Tiel vi pagas min. Vi, kiu 
ankoraŭ infano, putino fariĝis. Vi 
restos ĉi tie ĝis... En la momento 
de la akuŝo, eliru el mia domo. 
La sankta hejmo de mia familio 
ne iĝos akuŝejo por pekulino. Iru 
kien ajn, vi deziros. Iru en la 


inferon... Ĉi tie vi ne restos!” 


Tiam la vivo por tiu knabino 
fariĝis plena je turmentoj, 
angoroj, doloroj. Por ŝi senfinaj 
estis la noktoj. Helena ne plu 
dormis. Malĝojaj pensoj torturis 
la menson kaj la animon de la 





adoleskantino. 

Kompatinda Helena! 

Neniun ŝi mortigis. 

De neniu ŝi ŝtelis. 

Ŝi naskos homon... 

Ha mia bebo - kvankam frukto 
de mia peko, konsekvenco de 
dolĉaj kaj senpripensaj momentoj 
- naskiĝos! Ĝi havas la rajton 
naskiĝi! 


Helena jam sentis sin patrino. 
La konsciencriproĉo de la 
voluptama horo neniiĝis en la 
agrabla sento de la patrineco. 


la doloroj de akuŝo 
komenciĝis, la junulino - 
kompreninte, ke la estulo 
formiĝinta ene de ŝia ventro, estis 
tuj elironta - kuris al la arbaro kaj 
suriris la supron de monteto. 

Kial iri al monteto? 

Ha, tie Helena estus pli 
proksima de la ĉielo... 
Malestimata de ĉiuj sur la tero, ŝi 
sentis pli forte la neceson de Dio! 

Tie la knabino preĝis, tenante 
en siaj malgrasaj manoj la 
medalon de Nia Sinjorino de la 
Eterna Helpo. Fratino de s-ino 
Anna, antaŭ kelkaj jaroj, karese 
donis al Helena tiun medalon, 
instruante ŝin konfide preĝi al la 
Sankta Virgulino. 

Sur la monteto, senŝirme, ŝi 
pasis unu nokton, havante, kiel 
nurajn atestantojn, la stelojn de 
la firmamento. 

Helena suferis la agon de la 
moskitoj, ne esprimeblan 
angoron, febron, la dolorojn... 


Kiam 


Kiam oni trovis Helenan, la 
bebo estis mortinta, kaj la patrino, 
freneziĝinta. 

Kaj freneza ŝi restis dum sia 
longdaŭra, kompatinda vivo. 

Ĉiu freneza homo havas 
maniojn. Escepton ne faris 
Helena. Tutsole, senhalte, tagojn 
kaj noktojn, ŝi estis parolanta.Ŝi 
vagadis tra la mallarĝaj stratoj, 
ĉiam portanta pakaĵon kun 
malpuraj kaj malnovaj paperoj, 
tukoj ktp. Neniun ŝi ĝenis. Ŝi 
dormis, kiam ŝi dormemis, sur la 
trotuaroj de la urbeto Akacio. 

Tiel mi konis Helenan. e 


BABILADO KUN 
PLURLINGVAJ ESPERANTISTOJ 


May Bijleveld 





i lernis Esperanton en 
M 1929 el la libro de S-ino 
Isbrŭcker kaj ŝia fratino 


S-ino Roskes. En tiu libro unue 
estas instruata la akuzativo de la 
rekta objekto, poste de la direkto 
kaj poste sekvas tuta listo de 
komplementoj, de longeco 
(grandeco ĝenerale), momento, 
daŭro, prezo, pezo. Ke tiuj indikoj 
estas certaj oni povas kontroli en 
ĉiuj bonaj tekstoj. Sed la “Unua 
Libro” de Zamenhof diras, ke oni 
povas substitui prepozicion al la 
akuzativo kaj tio estas tute ne 
evidenta por parolantoj de 
germanaj aŭ latinaj lingvoj. Ili ne 
ĉiam uzas prepozicion por tiaj 
kazoj: 

The street is 100 M. long, De 
straat is 100 M. lang. Die Strasse 
ist 100 M. lang. La strato estas 100 
metrojn longa. 

Ele fica 3 dias. He remains 3 
days. Hij blijft 3 dagen. Il reste 3 
jours. Er bleibt 3 Tage. Li restas 3 
tagojn. 

O livro custa 10 reais. Het boek 
kost 10 gulden. Le livre coŭte 10 
francs.The book costs 10 dollar. La 
libro kostas 10 guldenojn. 

Ele veio (no) domingo. He 
came (on) sunday. Hij kwam 
zondag, . Li venis dimanĉon. Ktp. 

Kiam mi volas instrui tiun 
regulon al brazilanoj, kelkaj 
kolegoj diras, ke mi faras la lingvon 
„ malfacila por la lernantoj. Do ĉu 
mi devas toleri ekzemple: La libro 
kostas 10 guldenoj. Unue permesi 
kaj poste korekti? Mallerni erarojn 
estas komplike. 

lam mi demandis polan 
esperantiston ĉu en tiu lingvo oni 





uzas prepoziciojn por tiaj 
komplementoj. Li diris: jes. Do 
Zamenhof imitis la kutimon de sia 
lingvo. 

Alian instrumalfacilaĵon 
prezentas la sufikso -iĝi. 

Zamenhof diris: -iĝi=werden, 
devenir, to become. Ĝi signifas 
transiron de unu stato al alia: dikiĝi 
(adj.), kandidatiĝi (subst.), kuniĝi 
(prepozicio). Kun verboj, kiel sidi 
kaj vidi PIV klarigas, ke la formoj 
kiaj sidiĝi kaj vidiĝi estas 
mallongigoj de sidantiĝi kaj 
vidatiĝi. 

Transiro sugestas iom da daŭro, 
do mi sentas diferencon inter ekvidi 
(subite) kaj vidiĝi (io iĝas videbla 
iom post iom). Laŭ tiu 
pensmaniero sidiĝi estus malrapida 
movo. Sed ne, sidiĝi = eksidi kaj 
oni preferas sidiĝi. Sed kiel klarigi 
tion al komencantoj, ofte tute sen 
ia gramatika kono? Laŭ mi sidiĝi 
sonas pli bele ol eksidi. 


Kandidatiĝi: li ne estis 
kandidato, sed nun li estas 
kandidato. 


Nomiĝi: Ĉu mi ne estis nomo, 
sed nun mi fariĝis nomo??? Ne, 
mi ankoraŭ estas persono. Mia 
nomo estas May. 

Fariĝi: Mi jam lernis tion en 
1929. Ĉiam mi trovis tion ne 
logika. Kiel klarigi? 

Trovi: La kastelo troviĝas sur 
la monto: Subite ekvidi, eble post 
serĉado. Ĉu la kastelo serĉis sin 
mem? Kaj la kastelo, ĉiam bone 
videbla sur la monto, ĉu subite ĝi 
estis trovata? 

Kaj nuntempe oni diras, ke iĝi 
estas la sufikso, kiu transformas 
transitivajn verbojn en netran- 


sitivajn: konvinkiĝi, vendiĝi, ktp. 
Zamenhof neniam diris, ke -iĝi 
havas tiun funkcion. 

Nun oni akceptas tiajn formojn 
kaj diras, ke mi devas kompreni, 
ke viva lingvo ŝanĝiĝas. Ni ne 
povas esti tro toleremaj. Se 
Esperanto daŭre tiel ŝanĝiĝos, tiam 
ĝi perdos sian facilecon. Mi ŝatus 
scii kion dirus pri tio la Aziaj 
esperantistoj. 

Kaj kion vi pensas pri 
kunmetitaj vortoj de adjektivo kun 
substantivo, kiel: novedzino (ĉu li 
ĵus edziĝis aŭ ĉu li havas duan 
edzinon?) kaj freŝtrinkaĵo: ĵus 
farita aŭ malvarmeta? 

Kaj la vorto: elteni, tradukita de 
la germana aushalten kaj la 
nederlanda uithouden, kun la 
signifo de daŭre toleri. Sed ĉu tio 
estas logika? Logika uzo estas: 
kiam en la aŭtomobilo mi volas 
eniri la proksiman maldekstran 
straton, mi eltenas mian 
maldekstran manon. 

La lingvo evoluas. Ankaŭ laŭ 
bona interesa maniero. En 1929 
neniu diris: Se mi sciintus tion, mi 
ne agintus tiel. Sed nun oni diras 
tion. Esperanto evoluu logike! 

Jes, bedaŭrinde Esperanto ne 
estas tute logika. Sed mi amas nian 
lingvon. Ne fortimigu komencan- 
tojn. Ĉi tiu kritika babilo estas nur 
por amikaj veteranoj. Ĉu vi havas 
aliajn ekzemplojn? Tiel ni 
amuziĝos. e 


ŝia 90-a vivjaro. 





LA KIEVA OLDULINO 


disfalo de la komunisma 

sistemo en Soveta Unio. 
Alirebleco de Prezidento Gorba- 
ĉov. Nobelpremio pri la Paco. 

Okulojn super la ĵurnaloj; 
okulojn super la televidilo; imagoj, 
novaĵoj... 

Subite, jen la pasema figuro de 
oldulino vidata je ŝia dorso. 

Ŝi iris antaŭen, sur blanka vojo 
kun aŭtunaj arboj sur ambaŭ 
flankoj. 

Ŝin akompanis granda 
bruna hundo, kiu sekvis ŝiajn 
malrapidajn paŝojn... 

Ŝi malaperis, sed ŝia figuro 
restis sur mia retino dum 
tagoj, semajnoj, eĉ monatoj. 

Ĝi ĉiam revenis al mia 
memoro, tute neatendite. 

Rememoroj pri prapatroj 
ŝvebis en la aero? Nur 
demandoj... 

Finfine, kiu estis tiu 
oldulino, kies figuro persekutis 
min? 

Mi nepre imagu ŝin, ĉe iu ajn 
anguleto... 

Ankoraŭ juna, ŝi havis 
kamparaninajn revojn, noblan 
idealon! 

Ŝiaj gepatroj, gefratoj, ĉiuj ili 
laborantaj sur la malavara grundo. 

Feliĉaj tagoj, multe da manĝaĵo 
eltirita el la grundo per iliaj propraj 
manoj. 

Kiam neĝis, estis karbo por 
domvarmigo. 

La ŝtona domo konstruita de la 
gepatroj. 

Ŝi nomiĝis Ivanka. Ŝi ŝatis 
kuradi sub blankaj arboj dum la 
Kristnaska neĝado. 

La bukolika vivo estis la marko 
de la regiono, kiun eĉ neĝo aŭ 


ls la jaro de la perestrojko, 


Rosmaren” 


refloradis en Printempo: tero, revoj, 
fruktoj kaj floroj, kaj la ideoj estis 
nur pri amo. 

Sed laŭ homa kalendaro alvenas 
la jaro 1917... 

Tiu jaro, en kiu la historio fiksis 
la ŝanĝiĝon, kaj ĉio modifiĝis. 

Tiam Ukrajnon ekposedis la 
potenca Soveta Unio. 

En la ŝtona domo ĉio fariĝas 
malsama: 

La produkto de la laboro jam 





ne plu apartenis al ili: agento de la 
regnestro aŭ de la popolo 
ĝin forportis kaj poste disdonadis 


egalkvante... 

La floroj jam ne floradis en la 
ĝardeno: oni devis planti 
kapobrasikojn... 


Restis nur unu vazo ĉe la 
fenestro, unu floro trista, ĉar estis 
sola. 

La domo, tiu ĉi fariĝis ja tro 
granda por la kvar enloĝantoj; kaj 
ankaŭ aliaj homoj alvenis 
por ekloĝi en ĝi. 

Ŝia frato estis kondukita al 
kolektiva bieno je servo de la 
regnestro. 

La familia Biblio estis 
enterigita; nun la Dio estis alia: 

La POTENCO, superreganta 
la revojn, manipulanta ideojn 


kaj idealojn... 

La tempo pasas laŭ homa 
kalendaro: Ŝiaj gepatroj mortas. 
Kompatindaj! 

Al ŝi restas la vazo ĉe la 
fenestro; en ŝia ununura dividita 
ĉambro. 

La ŝtona domo, kiu nun 
apartenis al ĉiuj, eĉ al tiuj, kiuj ne 
konstruis ĝin, ŝtonon sur 
ŝtono... 

Pli sola, ĉe anguleto, ŝi silentas, 
jesas, kaj esperas... Kion? Ŝi ne 
scias. 

Alvenas aliaj Kristnaskoj, 
sed tiel malsamaj... La 
muziko perdiĝis en la tempa 
foreco; 

Sankta Nikolao foriris kun 
la degelo, kaj neniam plu 
revenis. 

Mi revidas la figuron sur mia 
retino: ĝi estas la oldulino! 

Kiom da historioj por 
" rakonti... sed mi ne kapablas, 
mi ne povas vidi ŝian vizaĝon... 

Mi scias, ke la perestrojko 
redonis al ŝi la domon, kaj ŝian etan 
kampon... 

Sed tro malfrue por Ivanka 
kompreni nun, ŝi estas ja maljuna! 
Febla, robotigita... 

La vazo ankoraŭ apartenas al ŝi, 
ekde la tempo de ŝiaj gepatroj. 
Estis miraklo, ke ŝi ankoraŭ 
havas la florojn, kiuj renoviĝadis 
ĉiun printempon. 

En mia penso mi revidas la 
televidan scenon: 

La kieva oldulino kun lacaj 
paŝoj, akompanata de iu hundo 
(eble ŝia sola amika kunulo), 
iras antaŭen, ankoraŭ pli 
antaŭen, laŭ mia penso, kaj... 
jen nun mi scias kial mi ne 
vidas ŝian vizaĝon: 


8 


Si perdis sian identecon... 


NDLR: 

La ĉi-supra teksto de Maria 
Rosa de Angelis estas la nura 
partopreno en la kultura parto 
de la kongresa ĉefiemo de la 


35-a BKE, lanĉita la lastan 


Jaron. Ni bedaŭras, ke la 
esperantistoj ne emas prezenti 
siajn sentojn en nian lingvon, 
kiel tion bele faris Rosmaren”. 





FELIĈAN GEEDZIĜON 


(R. Resende) 
Mia edzino kaj mi vivis feliĉaj 
dum 20 jaroj. 
Do, ni konatiĝis. 
— Rodney Dangerfield 


La sekreto de feliĉa geedziĝo 
daŭras sekreta. 
— Henny Youngman 


Bona edzino ĉiam pardonas sian 
edzon, kiam ŝi estas erara. 
— George Burns 


Mi ne parolis al mia edzino dum 
18 monatoj. 
Mi ne ŝatas interrompi ŝin. 


-Mi estis azenino, kiam mi 
edziniĝis al vi! 

-Sed tiam, kara, mi estis pasie 
blinda, kaj ne rimarkis tion. 


GEHUNDOJ KAJ GEKATOJ ESTAS 
LA PASIO DE LORIS 


Kompilis Josĉ R. Sturza 





Disĉiplino de Palmira Gobbi (1), 
ŝi lernis estimi ilin. Ŝi zorgas 245 
bestojn en bieno, dank”al 
donacoj. 

De pli ol 20 jaroj Loris 
Rohrbacher, loĝantino de Porto 
Alegre (2), batalas defende al la 
bestoj. Ŝi zorgas 164 gehundojn, 
81 gekatojn kaj kelkajn ĉevalojn. 
Ĉio komenciĝis , kiam Loris, 
ankoraŭ adoleskantino, vidis, 
kiam ĉaristo kruelumis tirĉevalon 
kaj ŝi decidis voki la folkloran 
defendantinon de la bestoj, 
Palmira-n Gobbi-n. Palmira 
turnis sin al la loko, regalis la 
ĉariston per batado, kaj petis, ke 
Loris zorgus la beston. Loris 
prete atentis la peton. Ekde tiam 
ŝi komencis partopreni la 
inspektadojn. La plej granda 
problemo estas nutri la bestaron. 
La komunumo kunlaboras. 

Komence Loris havis 4 aŭ 5 
gehundojn. La bestoj ekalvenis 
iom post iom - kelkaj estis 
kolektitaj de ŝi kaj ŝia familio. 
Loris jam havis pli ol 70 bestojn. 
Sed la genajbaroj sentiĝis ĝenitaj 
kaj pretigis kolektivan peticion, 


por ke la urbodomo farus la 
necesajn paŝojn kontraŭ tio. 
Loris devis transloĝiĝi. Hodiaŭ 
ŝi estas lokita en 288-hektara 
bieno, kiu estis forlasita. Eĉ en 
provizora sidejo, estas 3 grandaj 
hundejoj, rapide konstruitaj de 
Loris kaj ŝiaj gehelpantoj, la filino 
Sheila kaj la bofilo Roni. Unu el 
la grandaj problemoj alfrontataj 
de la familio estas la manko de 
financaj rimedoj. 

Ĝis hodiaŭ Loris nur sukcesis 
nutri la bestojn dank”al la donacoj 
faritaj de la komunumo. Tamen 
la donacoj ne sufiĉas. La manko 
rilatas al nutraĵoj, higienaĵoj por 
la bestoj, dratretoj por la 
hundejoj, kaj eĉ al veterinaroj, 


Ĉi ses feliĉaj 
gehundoj ne 

estas de Loris 

sed de 

viaj geredaktantoj / 


kiuj povus fari volontan flegadon 
al la bestoj. Malgraŭ la malfaciloj 
ŝi garantias, ke neniam ŝi forlasos 
la bestojn. 

La intenco de Loris estas 
instali sidejon en Porto Alegre 
por akcepti homojn, kiuj deziros 
zorgi aŭ adopti bestojn. Loris 
respondas per la telefonoj - 55 
51 315 1402 aŭ = 55 51 969 
4783. Ŝia strat-kaj-korespon- 
dadreso estas: Avenida Aparicio 
Borges, 2624. BR-90680-570 
Porto Alegre, RS. 


(1) Palmira Gobbi - fama kaj radikala 
bestamikino, eksa Prezidantino de la 
Societo Protektanta al la Bestoj de 
Porto Alegre. (2) Ĉefurbo de la 
Provinco Rio Grande do Sul - Brazilo. 





Recenzo 


"VIRUSOJ": PODIAJ TEATRAĴOJ 


iam aŭtoro ekricevas 
ideon en la kapon kaj 
decidas transformi ĝin en 


tekstan verkon disponeblan al siaj 
legantoj, tiam unua demando tuj 
prezentiĝas al li: per kia ĝenro li 
vestos sian ideon por plej 
oportuna prezento? Ĉu per 
poezio? novelo? romano? 
dramo? eseo? disertacio? 

Kompreneble, la elekto fine 
fariĝas laŭ la speco de ideo 
kovata en la verkista kapo; 
evidente, romantikaj, metaforaj 
ideoj kondukas al poezio; 
sciencaj, sociaj temoj kondukas 
al eseoj; eventoplenaj faktoj, ĉu 
fikciaj, ĉu realaj, al novelo aŭ 
romano; k.s. 

Kiaspeca mensa materialo 
kondukas la aŭtoron al 
verkado de dramo? Kion 
signifas teatro en la vasta 
literatura kampo? 

Teatro estas eble same 
antikva, kiel la homaro mem. 
Antaŭ ol verki ĝin, la 
prahomoj ĝin ludis. La magia 
forto de teatro eble originis de 
la profunda psika bezono 
dramigi la spertojn de la vivo 
- kaj la gajajn, kaj instruajn, 
kaj la suferajn, kaj la misterajn - 
por pli bone kapti la sencon kaj 
signifon de tiuj spertoj. Infanoj ĝis 
hodiaŭ ĉiutage, instinkte dramigas 
siajn travivaĵojn: primitivaj, izolitaj 
“homaj komunumoj ĉie en la 
mondo, de plej malnova tempo, 
surmetas siajn maskojn kaj 
fantazivestojn kaj aliformiĝas en 
diojn, spiritojn, feojn, 
supernaturajn potencojn. Sur 
podio troviĝas plej oportuna loko 
por ke la spektanto observu siajn 
proprajn timojn, kaŝitajn dezirojn, 
animajn inklinojn, siajn egoismon 
kaj idealojn - kvazaŭ oni rigardus 


spegulon. Jen resume la celo de 
teatro. 

“Virusoj” (eldono de la aŭtoro, 
1999), de nia franca-brazila 
sennacieca samideano Gilbert R. 
Ledon estas ja kurioza kolekto da 





kvar teatraĵoj verkitaj en junaĝo - 


kaj rifuzita de tiama 
“kompetentulo” Bartelmes, kiel “ne 
sufiĉe literatureca”. Ni legu ĝin sen 
antaŭjuĝoj. 

La unua teatraĵo, “La Parano- 
julo” estas tragika interparolo 
inter freneza, deliranta alkoho- 
listo, lia edzino kaj lia infano. La 
edzo halucinas persekutiĝon 
kaj imagas ŝian intencon veneni 
lin. La situacio kondukas la 
edzinon al monologo pri la 
sensenco de filozofio, etiko kaj 
sciemo, fronte al la senbrida, 
memdetrua ĝuemo de homo. 


Paulo S. Viana 


La dua teatraĵo, “Viktimoj”, 
enscenigas malsanegan panjon, 
religieman filon kaj servistinon. La 
suferego de la patrino igas ŝin 
blasfemi, kio vekas en la filo 
indignon kaj iom kruelan 
kontraŭadon kaj akuzadon pri 
peko. La servistino analizas 
la aferon objektive kaj fine 
longe monologas kontraŭ ĉia 
neracia kredo, kiu akre 
viktimigas la homon. 

“La Patriotoj” estas la titolo 
de la tria drameto. Patrioto, 
monamanto kaj revolucie- 
mulo diskutas kaj disputas en 
sia laborejo, nome en 
laboratorio pri elektronikaj 
studoj. Ĉiu kritikadas la 
pensojn kaj emojn de la aliaj 
ĝisĥaose, foje krude, sen ia 
ebleco de interkompreno, sen 
ia spirita ponto inter ili. Ĉiu 
energie defendas plengorĝe 
siajn principojn kaj neniu 
cedas eĉ milimetron al la 
aliulaj kredoj. Kvazaŭ ĉiu 
parolus al si mem, surde. La 
tutaĵo finiĝas per furioza 
kriado kaj mortminaco, kaj la 
revoluciemulo longe 
monologas kontraŭ la nocioj 
“patrio” kaj “monavido”, dum la 
aliaj du rolantoj kante tostas. 

Laste, “Ce la Burokratejo” 
burokratulo diskriminacie misa- 
tentas proleton, kiu pledas pri siaj 
laboristaj rajtoj; la leĝo estas uzata 
kontraŭ tiu, kiun ĝi devus protekti. 
Envenas kapitalisto, kaj la tuta favoro 
de la leĝo kaj de la burokratulo 
turniĝas al la potenculo. Venas fine 
(neeviteble!) longa monologo de la 
proleto kontraŭ socia maljusto, 
kontraŭ burokratemo, kontraŭ 
diskriminacio kaj flatemo. Aludo 
pri perforta venĝo-revolucio falas 
kun la kurteno. 

PS ————E— 


La Ledon-a verko estas certe 
interesa kaj leginda - kiel cetere ĉio, 
kio ŝprucas el lia fontoplumo. Flua 
lingvaĵo, emfazaj ideoj, vigla 
pensado abundas. Lia teksto vigle 
pulsas kaj la polemikemo ĉiulinie 
montriĝas. Sed ĉu ĝi entute 
konsistigas veran teatron? Ĉu la 
dramoj konformas al la trajtoj 
menciitaj en nia kvara paragrafo? 
Eble parte, ĉar homaj trajtoj estas 
krude montrataj. Sed tia teatro 
similas al pentraĵo farita per tro 
dikaj strekoj kaj tro fortaj, 
sennuancaj koloroj.Ĝi ne sonas 
nature; male, la personoj ŝajnas iom 
karikaturaj, iom unutonaj, 
unukoloraj. Ŝajnas, ke la tuta 
drama situacio estas kreita nur por 
konduki al la fina monologo, kiu 
pamfletece defendas idearon, jen 
politikan, jen filozofian. Ŝajnas, ke 
la aŭtoro eble devus elekti alian 
ĝenron por esprimi siajn (cetere 
saĝajn) ideojn. Eble eseon, eble 


EL BRASILIA 


sociologian disertacion. Ĉiuj 
roluloj estas malbonhumoraj, 
perfortemaj, ofendemaj, plende- 
maj, disputemaj. La etoso estas 
ĉiam peza, tragika. La idearo, 
senescepte kontesta. La drama 
mondo de Ledon aperas ombra kaj 
senespera. 

Oni tamen elstarigu pozitivajn 
trajtojn en la verko. En iuj 
momentoj, ĝi iom memorigas pri 
la moderna teatra skolo t.n. 
“absurda”, de Genet, Ionesco, k.a. 
“Atendante Godot”, de Beckett, 
estas fama dramo de la sama speco. 
Se Ledon eble iom homigus siajn 
personojn, iom malskemigus ilian 
sintenon, permesus al ili iom da 
fleksiĝo, iom da malkohero - tiam 
liaj dramoj certe atingus pli vivajn 
bildojn. Kiel ili estas, oni apenaŭ 
povas imagi ilin sur podio. 

La lingvaĵo estas viva kaj 
esprimoplena, sed mne tute 
senriproĉa. Sur pĝ. 18 “li subite 


eliras la fiksan revon” anst. ”elliras 
el”; sur pĝ. 33, mi preferus 
“revelacio”-n, anst. “rivelo”; sur 
pĝ.35 “...sonĝo eble, kiu devenas 
mian vulgaran medion” (?); pĝ. 36 
“injektadojn” anst. “injektaĵojn”; 
pĝ. 40 “tia profanaĵo malpermesas 
ke oni vin konsideru kiel homo!” 
anst. “...homon!”. Sed ĉi tiuj 
makuletoj tute ne nebuligas la 
lingvan valoron de la verko - eble 
ĝian plej grandan valoron. Oni 
nepre legu ĝin pro ĝia unikeco, pro 
la sincereco de la aŭtoro, pro la 
valideco de ĝiaj pensoj. Oni eble 
nur ne risku surscenejigi ĝin. e 


Virusoj 
Kvar teatraĵetoj 


Gilbert R. Ledon - 64 paĝoj 


eldonis la aŭtoro. 1999 
prezo USD 4,00 
ĉe via libro-servo. 





ESPERANTA DIMANĈO EN KAMPODOMO 


Informis Carlos Maria 





e la 4-a de julio pasinta (di- 
J-e grupo da esperan- 
tistoj ĝuis agrablan tagon ĉe 
kampodomo en agrikultura 
sektoro de Braz-landia - unu el 
la administraj regionoj de 
Braziljo - Ĉefurbo de Brazilo. 
La grupo estis invitita de S-ino 
Joana Darc Ramalho Brasileiro 
Ferreira kaj ŝia edzo, la gemastroj 
de la vizitita bieneto. 

Plejmulto el la grupanoj estas 
lernantoj de la Esperanta Kurso 
de CILB (Centro Interescolar de 
Linguas de Brazlandia - 
esperante. Interlerneja Centro pri 
lingvoj de Brazlandia, inkluzive S- 
ino Joana Darc. 

Inter tiuj, kiuj partoprenis de la 
festo, ni elstarigas: Profe-sorinon 


Amelia Barbosa Pinheiro - 
gvidantino de la grupo, kiu estis 
akompanata de ŝia edzo kaj 
gefiloj; la muzik-ensemblo Nova 
Erao konsistanta el Estacio, Adair, 
Lucinha, Amelia kaj Shirlene, la 
Direktorino de CILB - Profesorino 
Sandra Regina Martins da Cruz 
kaj ŝia edzo, S-ro Carlos Maria - 
Unua Sekretario de Brazila 
Esperanto-Ligo kaj Vicprezidanto 
de Taguatinga Esperanto-Klubo. 

Ĉe malstreĉiga kaj agrabla 
etoso kelkiuj ĝuis banadon en 
naĝejo dum aliaj kantadis kune 
kun la muzik-ensemblo Nova 
Erao. 

Post la tagmanĝado estis 
prezentata videobendo farita de 
Prof-ino Amelia montrante plurajn 


skeĉojn en kiuj aktoris gelernantoj 
de CILB. 

Cele ekspozicion kaj stimulon 
al la novaj lernantoj kaj apogon 
al la lerneja estraro, ni informas, 
ke esperantaj periodaĵoj kaj 
poŝtkartoj kun esperanta 
mesaĝo el iu ajn mond-regiono 
estos tre bonvenaj al CILB. Tiuj, 
kiuj pretos kontentigi ĉi tiun 
peton, devos sendi la materialon 
al jena adreso: 


“CILB 


Curso de Esperanto 
Caixa Postal 5043 


Brazlandia 
“Brasilla-DF 
BR-72701-970 





ĈU HERMANO BRANDT PAROLIS 
ESPERANTON? 


iam oni pensas pri homa- 
ranismo, certe oni memo- 
ras pri la filozofio ege 


disvastigita de Zamenhof pere de 
Esperanto kaj ĉiuj scias, ke ĝi ne 
nur aplikiĝas al lingvaj problemoj 
kaj internacia komunikado, sed 
ankaŭ al aliaj homaraj fakoj. 
Zamenhof kreis Esperanton kaj 
en ĝi enhavigis la internan ideon 
pri homaranismo, kiu estas 
“instruo, kiu, ne deŝirante la 
homon de lia natura patrujo, nek 
de lia lingvo, nek de lia 
religianaro, donas al li la eblon 


eviti ĉian malavarecon kaj 
kontraŭparolojn en siaj 
naciareligiaj principoj kaj 


komunikiĝadi kun homoj de ĉiuj 
lingvoj kaj religioj sur 
fundamento neŭtrale homa, sur 
principoj de reciproka frateco, 
egaleco kaj justeco”. 

Malfacila afero estas imagi ĉi- 
filozofio adaptita al konkuraj 
sportoj (speciale al pilkoludoj) de 
kiuj ni ĉiam aŭdas pri perforto kaj 
vandalaĵo inter gesportistoj kaj 
ankaŭ inter la spektantoj. La plej 
fama aktuala sporto, piedpilko, 
estas klarega kaj bedaŭrinda 
ekzemplo, ĉar ĝi temas pri io, kiu 
devus enhavi ĉefe la ideon de 
socialigo kaj frata aktiveco, sed 
pro konataj kialoj, tio kutime ne 
okazas. 

La ideo de “fair play” (justa 
ludo) ne devus esti ia cedo de 
unu al la alia teamo, sed 
reciproka ago, ĉar ne temas pri 
favoro kaj ankaŭ ĉar la bona 
konduto de konkuranto estas 
ekzemplo por la aliuloj kaj estas 
gravega por la “bona ludo”. 





Inter la pluraj sportoj 
ekzistantaj, unu, nomata 
TCHOUKBALL (ĉuk-pilko) 


estis science kreita por enhavi, ne 
nur la ideon sed ankaŭ la 
konstateblan atmosferon de 
frateco, egaleco kaj justeco. 
Kreita je 1970, de svisa biologo 
nomata Hermann Brandt, ĉuk- 
pilko temas pri teama pilkoludo, 
kiu celas esti sporta aktiveco tre 
rapida, plezuriga, saniga kaj ĉefe 
ĝi temas pri ludo, kiu esceptas 
ĉion ajn formon de perforto kaj 
kolerema tuŝo inter la ludantoj. 
Ĉuk-pilko estas ege facila por 
lerni, ĉar ĝi enhavas kelkajn jam 


konatajn teknikojn kaj 
fundamentojn, kiuj similas 
handball (manpilko) kaj 


volleyball (flugpilko); kaj ĝi 
ankaŭ valorigas la tutteaman 
partoprenon, ĉar ĉiuj devas 
“ataki”, “defendi” kaj kune ludi, 
ne povante esti egoista nek 
individualista. Ĉe ĉi tiu sporto 
krom difinitaj teamoj por 
ĉampionecoj, eblas ankaŭ ludi 
samteame personoj de malsi- 
milaj sekso, aĝo kaj staturo, tio 
nur estas ebla pro senperforta 
aspekto de ĉuk-pilko. 


Julio Calegari 


Ĉuk-pilko estas ludata en 
rektangula sportejo (oficiale estas 
20mX40m), kio povas esti sur 
sporta planko, tero, sablo kaj 
greso. La du ludantaj teamoj 
devas enhavi 9 sportistojn, sed se 
la sportejo estas pli malgranda 
eblas adapti proporcie laŭ ties 
grandeco. La pilko uzata estas la 
sama, kiel por handball, sed en 
ĉuk-pilko ĝi povas neniam tuŝi la 
plankon, do ĝi devas esti pasita 
inter la samteamaj ludantoj nur 
“aere”. Ĉe la du etaj flankoj estas 
ia elasta reto 1m2, (ĝi estas 
nomata “kadro de resendo”) kaj 
estas klinita 55 kaj protektita 
(laŭ la golejo de handball) per 
malpermesita areo desegnita laŭ 
duonluno kun radiuso 3m. La 
poento okazas, kiam iu ludanto 
ĵetas la pilkon kontraŭ iu ajn 
kadro (vi povas ataki en la du 
flankoj, vi elektas) kaj kiam ĝi 
revenas, neniu el la alia teamo ĝin 
prenas antaŭ ĝi tuŝas la plankon. 
Sed se la “defendanta teamo” ĝin 
prenas, do ŝanĝiĝas ĝia posedo, 
kaj tiamaniere la atakintoj iĝas 
defendantoj kaj la defendintoj, 
atakantoj. La teamo, kiu posedas 
la pilkon (atakantoj) povas fari 
maksimume 3 pasojn inter ili 
(unu paso pli ol en volleyball) 
antaŭ ol ĵeti kontraŭ la kadro. 
Dum la atakanta teamo faras siajn 
pasojn, la defendantoj ne povas 
posedpreni (“ŝteli”) la pilkon, ili 
nur povas fari tion post la ĵetado 
kontraŭ la kadro, kiam povas 
okazi poento de la atakanta teamo 
(se la pilko tuŝas la plankon) aŭ 
la ŝanĝo de posedo (se la 
defendanta teamo ĝin prenas). 

Konsiderante, ke ne estas 
perforto, vi ne bezonas esti forta 
por ludi, kaj ĉar la kadro estas en 
la planko kaj malproksima nur 3m, 
do al ĉiuj eblas ataki kaj poenti, eĉ 
infanoj. 

Nuntempe jam ekzistas la 
internacia asocio de ĉuk-pilko 
(FTTB) kaj la landoj, kie ĝi pli 
kreskas kaj estas ludata estas Svisio 
(kompreneble!), Francio, Anglio, 
Japanio kaj Tajvano. En tiuj landoj 
jam ekzistas kelkaj kluboj kaj 
lernejo, kie oni povas lerni kaj ludi 
ĉi-sporton. En Latinameriko estas 
asocio nur en Argentinio, sed en 
Brazilo ekzistas delegito de FTTB, 
kiu estas ege laboranta por ĝis fino 
de 1999 malfermi la brazilan 
sekcion. 

Samkiel Zamenhof, Hermann 
Brandt faris, kiam li kreis ĉuk- 
pilkon kaj enhavigis en ĝi 
homaranistajn ideojn. Li skribis 
kaj disvastigis la “Letero de Ĉuk- 
pilko”, kiu enhavas la filozofion de 
la ludo kaj per kiu, kune kun lia 
tezo “Kritika kaj Scienca Studo pri 
la Teamaj Ludoj” li gajnis la unuan 


premion de la internacia konkurso 
Thullin de fizika edukado en 
Portugalio en 1970. 

Multaj estas la similaĵoj inter ĉi- 
gravegaj kreaĵoj, Esperanto kaj 
Ĉuk-pilko, kaj ankaŭ inter ĝiaj 
kreintoj, kiuj sendube estis “ne nur 
idealistoj, sed realigantoj”. 
Zamenhof estis lingvisto kaj, kie 
li vivis, ekde la infanaĝo li rimarkis 
la problemojn, okazantaj pro 
lingvaj, gentaj kaj religiaj 
malsimilaĵoj kaj miskomprenado, 
krome pro sektismo kaj antaŭjuĝo. 
Hermann Brandt, kiel sporta 
kuracisto, bone sciis kaj konis la 
problemojn kaŭzitajn pro perforto 
dum la sportaj aktivecoj, kaj pro 
tio li decidis krei sporton, kie ne 
ekzistus fizika kontakto kaj kiu 
povus esti ia familia ludo por 
ludemuloj kaj konkura sporto por 
ludistoj. Ĉuk-pilko estas sporto 
ludebla de personoj ekde 7 ĝis 77 
jaroj kaj en kiu la homaranismaj 
idealoj estas legitimitaj, ne 
ekzistante spaco por sektismo. 

Samkiel Zamenhof, kiam li 
kreis Esperanton, Hermann Brandt 





kreis ĉuk-pilkon ne por esti la nura 
instruata sporto, sed por esti ia 
kompletiga aktiveco por ke la 
infanoj havu alternativojn por bona 
eklernado de sportoj kaj por la 
sportistoj. Estas sporto, kiu estas 
konkura sed same antaŭgardas la 
fizikan kaj psikologian integrecon 
de la ludantoj. 

Do, pro la pluraj problemoj 
delonge konstatitaj ni ĉiuj devas 
kondamni lingvajn kaj kulturajn 
trudojn, kaj same ni ankaŭ devas 
eviti la nuntempan olimpikan 
spiriton, kiu estas hipokrita kiam 
oni parolas pri kunfratiĝo, sed 
incitas la ekstremistan naciismon. e 


NDLR 


Ĉi tiu teksto partoprenis la 
kongresan temon, en Campo 
Grande, Esperanto: kulturo, 
sporto, ekologio, turismo. Ni 


bedaŭras, ke nur Julio, kiun 
ni fervore dankas, partoprenis 
tiun pacan konkuradon. Ni ja 
devas uzi nian lingvon por nia 
kulturo. 


ESPERANTISTA AMIKECO: DE 
MARIJA AL MARINA 


Partopreni en la 35-a Brazila 
Kongreso de Esperanto, estis por 
mi granda ĝojo kaj feliĉo. Sed 
tio eblis pro la bonkoreco de s- 
ino Marija, kiu pagis por mi la 
tutan elspezon. Tie en la 
kongresejo, helpante la 
instruiston Isacir, mi konis 
beletan knabinon pli-malpli 
trijaraĝa, nomata Marina, kiu 
parolas flue en Esperanto. Ŝi 
labori vigle dum la tuta tempo 
pentrante per belaj kaj vivaj 
koloroj. Koni Marinan kaj zorgi 
iomete pri ŝi estis por mi granda 
sperto kaj plezuro. 


La donaco de s-ino Marija 
multobliĝis, ĉar ŝi pagis dulitan 
apartamenton por ŝi kaj mi, sed 
pro personaj kialoj, ŝi decidis ne 
resti en tiu hotelo, do ŝi permesis 
al mi inviti Mariselle-n por resti 
kun mi. Mariselle havas sperton 
pri turismo, kaj tiel ŝi zorgis pri 
luado de aŭtomobilo por pli- 
malpli dek kvar personoj iri al la 
kongresejo kaj reveni al la hotelo 
kaj ankaŭ arigi personojn por gaje 
kaj amuze manĝi picon. Resume: 
ŝi karese kaj kompetente zorgis 
pri ni. 

Mi profitegis de la kongreso, 


Margarida Antonia de Jesus 


mi multe amikiĝis, parolis, 
paroladis kun multaj personoj. 
Mi gajnis de Jair Salles libron, kaj 
de Jorge Teles mi gajnis librojn 
kaj kasedon pri esperantaj 
muzikoj, kaj la libron “Rakontu 
alian, Anjo!” Mia ĵuskonata 
amikino Dinalva el ŝtato Bahia, 
permesis al sia edzo danci kun mi 
la valson, kiu donis al mi grandan 
ĝojon, fieron kaj feliĉon! 

Do, kiel ĉiuj povas vidi, la 
donaco de s-ino Marija 
multobliĝis. Marija, mi dankegas 
vin kaj petas al Dio, 5 li benu 
vin eterne! e. 

BR-EVENTOJ-KALENDARO 





19-09-99: 13-a E-RENKONTIĜO 
DE URBO SAN-PAŬLO 
Temo:”Kiu estas la plej efika pro- 
cedo por rapidigi la marŝon de la 
E-Movado?” 

Organize de E-Asocio de San 
Paŭlo: easp(Qmandic.com.br 
Loko:FTCESP, Rua Jandaia, 218- 
S.Paulo, SP 


17-10-99: VI-a RENKONTIĜO 
DE GRANDA RIO 

Ilha do Governador, CIEP Joŝo 
Mangabeira, Av.Ilha das Enxadas, 
s/n-Bancarios. 


25/10/99-30/10/99: 3-a SERP- 
Esperantista Semajno de Ribeirŝo 


DEZIRAS KORESPONDI 


Preto. Ekspozicio pri la 
Internacia Lingvo ĉe Esplanada do 
Teatro Pedro II kun enskribiĝoj por 
Baza Kurso de E-o zorge de Prof.- 
ino Neusa P. Mendes. La 30-an/10/ 
99, 16:00 prelego pri “Esperanto 
en la 3-a Jarmilo”, Prof.-ro David 
Bianchini ĉe la Municipa Ĉambro 
de R. Preto kun omaĝo al la urba 
konsilanto Antonio Carlos 
Morandini pro la aprobo de leĝo 
8463, kiu enkondukas e-on en la 
lernejojn de la municipa reto. 


29-31/10/99: E-RENKONTIĜO 
DE ŜTATO PARANAO 

Temo: “Pli ol lingvo, idealo”. Or- 
ganize de Paranaa Esperanto- 


Asocio: pea(Qsuper.com.br 
Loko:Associacŝo Comercial do 
Parana, Pato Branco, PR 


13-15/11/99: 10-a SUDBRAZILA 
E-RENKONTIĜO 

5-a INTERNACIA 
KONFERENCO PRI 
INSTRUADO 

Temo de SER: “Esperanto en la tria 
jarmilo”. Organize de Esperanto- 
Asocio de Santa Catarina 

Loko: Kultura Fondaĵo Simpozio. 
Rua Huberto Rohden, 274- 
Campeche, Florianopolis, SC. 


05/12/99: 38-a E-RENKONTIĜO 
DE SUDPARAIBA VALO, en 
Volta Redonda 





-Katya Virginia de S. Ramos, 
aĝo 34, biomedicinisto. Hobioj: 
Leterumi, kuiri, aŭskulti muzikon 
“Pop-Rok” de jardekoj 60 kaj 70, 
spekti filmojn, legi, interŝanĝi 
poŝtkartojn. Landoj dezirataj: 
Britio, Francio, Usono, Italio, 
Germanio, Nederlando, AYV4strio, 
Hispanio, Kanado, Skotlando, 
Pollando, Grekio, Portugalio, 
Rusio, Norvegio, Svedio, Svisio, 
Egiptio, Hindio. Deziras 
korespondi kun geesperantistoj 
de 25 ĝis pli malpli 40 jaraĝaj. Pri 
infana literaturo, poezio, 
muzikistaro, kuirarto kaj 
eldonado. Prefere kun verkistoj, 
eldonantoj, tradukistoj, poetoj, 
ankaŭ kun iuj ajn personoj, de iu 
ajn profesio, kiuj havu la samajn 
interesojn, kiel ŝi. Adreso: Tv. 
Humaita, 1936-Marco. BR66093- 
110, Belem, PA. 

-Balazsi Laszlo, hungara 


esperantisto, 33-jara, romkato- 
liko religiema. Interesiĝas pri la 
temoj: ekzotikaj fruktoj, plantoj, 
naturo, ekskurso, vojaĝo, 
ĵonglado, logikaj ludoj, sekretoj- 
misteroj. Deziras korespondi kun 
knabinoj 20-30 jaraĝaj, tamen 
ankaŭ kun iu ajn, kiu interesiĝas 
pri tiuj temoj. Adreso: Keszthely. 
Nagy Lajos Kir. ut. 14. 8360 
Hungario. 

-Kuraĝigu lernantinojn! 
Lernantinoj el Lernejo ToOhoku- 
K6k0, urbo Sapporo, Hokkajdo, 
Japanio fondis grupon de E-o kaj 
tuj havis kunsidon de Zamenhofa 
Naskotago. Lemante elementan 
tekston de nia lingvo, ili serĉis 
adresojn de samideanoj, al kiuj 
ili sendis leterojn por 
korespondado sed ĝis nun nur 
venis unu respondo el Rusio. Bv. 
skribi leterojn al la knabinoj (15 
ĝis 18 jaraj), por saluti ilin kaj 


korespondi.Bv. kontakti 
lernantojn de ilia samaĝo tiucele. 
Adreso: D6kokai: TOhoku-K6ko6, 
Teine Yamaguti 254, Teine-ku, 
Sapporo, 006-0860 Japanio. 
Retpoŝte tra la lingva gvidanto- 
instruisto, S-ro IKEDA K6ki: 
«gojavivo(Ospr.dpc.ne.jp» 
-Elementa Lernejo Ste.Foy- 
la-Grande: Karaj Kamaradoj, ni 
estas la lernantoj de la lernejo 
Paul-Bert, Ste.Foy la Grande, 
Gironde, Francio. Ni skribas al 
vi por koni iomete vian regionon. 
Ni dezirus komunikiĝi kun kelkaj 
infanoj de nia aĝo. Ĉu vi povus 
sendi al ni kelkajn etajn kartojn, 
aŭ kelkajn dokumentojn pri via 
urbo? Ĝis revido, kisetojn, Glorie 
Priscilla. ADRESO: Ecole 
Elementaire Paul Bert. 
“Internacia Korespondado per 
ESPERANTO”. FR 33220 Sainte 
Foy la Grande, Francio. 

TAGUATINGA ESPERANTO- 
KLUBO 

HAVAS NOVAN ESTRARON 
De la 22-a de julio pasinta nova 
skipo estras TEK. La oficperiodo 
finiĝos en 2001. Jen la nomoj de 
la bravaj batalantoj: 
Prezidanto: Euripedes Alves 
Barbosa, Vicprezidanto. Cleto 
Galvĝo da Silva, 1-a Sekretario: 
Jose Maria Duarte de Oliveira, 1- 
a Kasisto: Catarina Falcomer de 
Oliveira, Direktoro pri Instruado: 
Fabricio Rodrigues Valle, 
Direktoro pri Disvastigado: Julio 
Cesar Bizzaria, Direktoro pri 
Publikaj Rilatoj: Suzana de Jesus 
Pitomba, Direktoro de la Jura 
Departemento: Lŭcia de Fatima 
Nunes e Silva, Direktoro de la 
Departemento pri Kulturo kaj 
Turismo: Ameĉlia Barbosa 
Pinheiro. Direktoro pri Havaĵoj: 
Carlos Maria. La korespon- 
dadreso de TEK estas:Caixa 
Postal 05242 - Taguatinga, DF. 
CEP 72001-970. 





























TRINKU KAFON EN 
TAGUATINGA 

Esperantistoj de Taguatinga, 
administra regiono de Brasilia, 
kunveniĝas ĉiumonate lastdi- 
manĉe en la sidejo de TEK 
(Taguatinga Esperanto-Klubo) 
ekde la 10-a horo. La evento 
nomiĝas dimanĉa matenkafo. 
Dum ĝi kapabluloj kaj kuraĝuloj 
sin prezentas kantante, 
deklamante, ludante muzikilojn, 
prelegante kaj kompreneble 
manĝante kaj trinkante el 
kunportitaĵoj de la kunvenantoj. 
La foto montras la matenkafon de 
la 27-a de junio 1999, 


EL W 
BRASILIA 


Informis kaj fotis Carlos Maria 


BRAZLANDIA FARIS SIAN 
6-an ESPERANTAN 
RENKONTIĜON 


Ĉiam organizita de la grupo Nova 
Erao, Brazlandia, Administra 
Regiono de Brasilia, okazigis je 
la 26-a de junio 1999, sian 6-an 
Esperantan Renkontiĝon. La foto 
montras momenton de la evento. 





ESPERANTO/ESPERANTUMI 





Jam antaŭ kvin jaroj mi 
esperantumas(is). Tuj post mia E- 
diplomiĝo, mi ĵetis min entu- 
ziasme al Esperanto-korespon- 
dado, kiu kreskis jaron post jaro. 
Tiam mi havis ĉirkaŭ kvardek 
leteramikojn kies korespondado 
fluadis kontinue je dudek leteroj/ 
respondoj monate. Dum tiuj jaroj 
mi nepre, neniam forgesis 
respondi nek unu leteron. Nun, 
kvar jaroj poste, ĉio ŝanĝiĝis, ĉar 
foje mi eĉ scivolas ĉu ankoraŭ 
tiom malvarmas dum vintraj tagoj 
en Kazahistano ĉe mia amiko 
Ribakov? Ĉu la ĝardeno de mia 
pola amikino jam floris denove? 


Ĉu la enkaĝbirdetoj jam multiĝis 
ĉe mia litova amikino? Ĉu en la 
bieno de mia aŭstralia amiko 
Wizzer oni rikoltis grenojn? Tiel, 
pli ol dudek leteramikoj rezignis 
respondi miajn leterojn, pro ne 
konataj kialoj. 

Tia okazaĵo ŝajnas al mi 
katastrofego kaj ĉagrenas min, ĉar 
Esperanto ĉiam estis por mi 
gravega afero. Eble, kiam miaj 
leteramikoj lernis Esperanton, 
neniu ilin avertis, ke Esperanto 
estas longdaŭra afero kaj homa 
riĉaĵo ne anstataŭebla. Estas 
bedaŭrinda decido forlasi Espe- 
ranton post longa studado. Laŭ 


mia penso, restos al ili, ene de iliaj 
koroj, truo porĉiame, ĉar multaj el 
ili, eble ne scias, ke Esperanto 
Ĵunigas nian koron kaj animon, 
faranta nin pli feliĉaj kaj amemaj. 
Eble ili konfuziĝis kaj imagas, ke 
Esperanto estas nur bagatelaĵo. Ĉi- 
hipoteze, mi pensas, ke iliaj 
instruistoj fiaskis, bedaŭrinde. 
„Atentu bone, instruistoj! : Nepre 
ne forgesu lernigi al viaj 
gelernantoj, la gravecon de la 
interna ideo de Esperanto kaj de 
ĝia tutmonda utileco. Nepre ne 
ellasu respondon al leteroj. Kores- 
pondu kaj antaŭen. Samideane, 


Waldomiro Arenhart 

ĈU LOTERIO FAVORE 
AL ESPERANTO? 


Ministerio pri financoj de Kroatio 
aprobis la permeson de Kroata 
Esperanto-Ligo organizi loterion 
favore al Kroata Esperanto-Ligo, 
organizanto de Universala Kon- 
greso de Esperanto 2001. 

La loterion favore al Esperanto 
organizus ŝtata entrepreno Kroata 
Loterio, se Kroata Esperanto-Ligo 
trovus sufiĉe da interesaj premioj 
por la civitanoj partoprenantaj en 
la loteria ludo. Unu premio jam 
estis anoncita el Seulo, sinjoro 
Puramo Chong volonte traktos en 
sia akupunktura kliniko en Seulo 
unu gajninton de la ŝtata loterio en 
Kroatio favore al Esperanto. 
Aliaj premioj estas serĉataj. La plej 
aprezataj premioj estas aŭto- 
mobiloj, video-iloj kaj similaj 
teknikaĵoj. Detaloj haveblas ĉe 
esperanto(2zg.tel.hr e 





FRAMASONOJ 
AGNOSKAS 
ESPERANTON KIEL LA 
VERAN INTERNACIAN 
LINGVON 


Je la 12-a de aŭgusto, invititaj de 
la Respekteginda Majstro Helio 
Pereira Leite, prelegis pri la temo 
“Esperanto” en la Framasona 
Templo n-ro 01 - Simbola Loĝio 
“Uniŝĝo do Silĉncio” (Unuiĝo da 
Majstro legis la “Deklaron de 
rekono de Esperanto kiel la vera 
internacia lingvo”, kiu eble 
iĝos grava mejloŝtono en la 
Historio de Esperanta Movado. 
Tion ni esperas. e 


POR LA MONDO 


Kune kun la 9-a Rok-gazet” 


aperas la 5-a nova kodisko de 


Kolekto 2000, kiu tiel, atingas 
la duonon de la kolekto kaj 
prezentas ekstereŭropan 
artiston. La kolekto daŭre 
progresas kaj post la du unuaj 
francaj artistoj, JoMo/ 
LIBERECANOJ kaj Jacques 
Yvart, post la sveda PERSONE 
kaj la hispana SOLOTRONIK, 
jen la brazila Merlin. 

Merlin estas: Markone Froes: 
voĉo kaj akustika gitaro, Aldrin 
Gandra: elektra gitaro, Sĉrgio 
Ribeiro:basgitaro, Sergio 
Vieira: klavaro, Guilherme de 
Souza Lima:drumo, Emmanuel 
de Souza Lima: manaĝisto. La 
historio de Merlin komenciĝis 
en 1995, kiam Marcone Froes 
kaj Guilherme Souza Lima 
enskribiĝis por sin prezenti en 
katfestivalo en Belo Horizonte, 
BR. Por tiu okazo estis elektita 
Merlin, kiel nomo de la bando. 
De tiu periodo la bando havis 
diversajn ŝanĝojn antaŭ ol 
alveni ĝis la nuna formo. La 
muzikstilo memorigas la 
brazilan pop-rokon de la 80-aj 
jaroj, kaj la muzikistoj de la 
bando muzikas de plej frua aĝo, 
kaj nun profesias en tiu fako. 
Markone Froes komencis 
traduki kantojn en E-o ekde 
komenco de 1998. Post 
tradukoj de konataj kanzonoj de 
Brazilaj artistoj, li mem 
ekkomponis kaj verkis siajn 
proprajn tekstojn en E-o. Iom 
post iom ĉiuj membroj de la 
bando alportis sian kontribuon, 
kaj nun eblas diri „ke la tuta 
bando partoprenis en la kreon 
de la E-repertuaro. Por la 
Mondo (titolo de la albumo, 
entenas 9 kantojn irante de pop- 
roko ĝis sambecaj stiloj. e 


ĈU VAKCINO 
KONTRAŬ 
DEMENCO? 


Paulo S. Viana 


Demenco estas cerba malsano, kiu 
timigas nin ĉiujn. Iom-post-ioma 
perdo de la mensaj kapabloj 
ekvivalentas al inkuba perdo de si 
mem, de sia personeco. Kontraŭe 
al la ordinara supozo, demenco ne 
estas kaŭzata nur de 
arteriosklerozo; plej ofte ĝin 
kaŭzas iom mistera degeneriĝo de 
la neŭronoj. Laŭ histaj studoj, oni 
trovas akumuliĝon de plakoj de 
amiloida substanco en la cerbo, kio 
karakterizas la t.n. Alzheimer- 
malsanon. Oni ne disponas ĝis 
nun kuracilon kontraŭ ĝi, nek 
esperon. 

Lastatempe (revuo Maturejul. 
1999), sciencistoj esploras novan 
esperigan vojon kontraŭ tiu terura 
malsano, nome vakcinon. Oni 
“kreis” transgenetikan muson, kiu 
produktas grandan kvanton da 
amiloida substanco kaj tial suferas 
similan degeneriĝon de la cerbo. 
Sekve, oni imunigis ĝin per 
vakcino kontraŭ la sama 
substanco, kaj la muso ŝajne fariĝis 
protektita kontraŭ la cerba 
malsano. 

Ĉu la eksperimento starigas 
esperon por ni, homoj? Evidente, 
musoj tre malsimilas homojn, kaj ne 
ĉiam laboratoriaj rezultoj ripetiĝas 
en naturaj cirkonstancoj. Tamen, 
sendube ekflagras lumeto en 


mallumo, koncerne demencon. e 

SUPERREGADO DE LA ANGLA EN LA 
INTERNET FINIĜOS POST TRI JAROJ 


a kreskanta kvanto da 
L internaŭtoj en Latina- 

meriko kaj Azio faros ke, 
antaŭ ol la fino de la tri proksimaj 
jaroj, la angla lingvo ne plu restu, 
kiel superreganta idiomo en 
“Interreto”, laŭ esploroj 
efektivigitaj de la firmao 
“Computer Economics” 
Tiu superregado daŭre falos ĝis 
la jaro 2005, kiam ses el ĉiu deko 
da internaŭto parolos alian 


lingvon escepte de la angla, 
asertas la esploro. La kreskado 
de “Interreto”, inter la landoj, kie 
oni ne parolas la anglan, postulos, 
ke entreprenoj ofertu en siaj 
hejmopaĝoj plurajn idiomojn 
elekteblajn, diris la vicprezidanto 
de la esplorfako de “Computer 
Economics”, Michael Erbschloe. 
Dum la proksimaj 6 jaroj, la 
nombro de uzantoj de la angla 
lingvo en “Interreto” pligrandiĝos 


INTERESA PROJEKTO 
“ESPERANTA SKEĈ-FESTIVALO”! 


uiz Alberto Coelho (el 

| Paraiba do Sul, RJ) planas 
realigi tre interesan proje- 

kton en sia urbo,en majo/2000. 
Temas pri la 1-a ESF - “Esperanta 
Skeĉ - Festivalo”. En ĝi 
partoprenos ĉefe la E-lernantoj de 
tiu urbo mem kaj de la aliaj 
proksimaj urboj. Sed estos 
bonvenaj eventualaj partoprenantoj 
el aliaj brazilaj aŭ eĉ alilandaj 
urboj... Pri la detaloj de la 
programo oni ankoraŭ devas zorgi. 
Sed la ĉefa celo estas, ke pere de 
amuzaj skeĉoj (ne nur komikaj, sed 
eble ankaŭ alispecaj), la lernantoj 
praktiku Esperanton - kaj uzu ĝin, 
kiel praktikan rimedon por kultura 
kaj amikeca interŝanĝo. Krom 
skeĉoj, povos aldoniĝi kelkaj eroj, 


Librojn de FONTO vi povas aĉeti ĉe ni. 
= Petu katalogon tuj. 


Brazila Esperanto-Ligo 


Caixa Postal 03625 - 70084-970 Brasilia, DF 


kiel kantoj, deklamoj, pupo- 
teatraĵetoj, societaj distro-ludoj, 
k.s. Kaj ankaŭ en aliaj urboj oni 
povos fari similajn festivalojn!... 
Sed... el kiuj fontoj oni povus 
elpreni la skeĉojn? Luiz Alberto 
memoris ĉefe pri la jam sukcesa 
“Facila Skeĉalbumo” (de Bertram 
Potts). Krome ekzistas aliaj, kiel: 
“Pordoj” kaj “Streĉ” eĉ, Steĉj- 
Skeĉ!” (de Stefan MacGill) kaj 
“Dek-kvin Komedietoj” (de Robert 
Mackay). Se mi devus fari 
recenzeton pri la “Facila Skeĉ - 
Albumo”, mi resume parolus pri la 
“tekniko” de la aŭtoro, kiu ŝajnas 
esti la jena: li ĉefe prenas konatajn 
anekdotojn kaj ilin trnsformas en 
facile kompreneblajn skeĉojn... 
(Tiuj libretoj estas mendeblaj ĉe 


je 6090. Aliflanke, la klientaro 
konsistanta el tiuj, kiuj ne parolas 
la anglan, dum la sama periodo 
kreskos je 15090. Ĝis tiam, la 
sumo de internaŭtoj en la tuta 
mondo estos 345 milionoj da 
homoj. 

Tais Fuoco, el InfoNews (Brazila 
Perinterreta Revuo) 
http//www2.uol.com.br/info/ 
infonews/ e 


J. Salles 


BEL). 

Tamen, ankaŭ ni, en Brazilo, 
povus verki, adapti aŭ traduki 
kelkajn skeĉojn - kun, eble, tipe 
brazila humuro... Se vi emas verki 
skeĉojn, sendu kelkajn al ni - kaj 
iu komisiono povos elekti la plej 
bonajn kaj publikigi, en malmultaj 
modestaj broŝuretoj (ksero- 
kopiitaj), sendotaj al la interesitoj 
de eventuale partoprenontaj grupoj. 
Do, se vi ŝatus kunlabori per tiaj 
tekstoj, bv. sendi ilin al la 
elpensinto de la projekto: 

Luiz Alberto Coelho 


Rua Moreira Cesar; 220 
Paraiba do Sul, RJ 
25850-000 


La T-Ĉemizoj de Amarilio aĉeteblas ĉe ni. 


Petu liston tuj. 


Brazila Esperanto-Ligo 


Caixa Postal 03625 - 70084-970 Brasilia, DF 





EVENTOJ INTERNACIE 





08-11/10/99 

53-a Argentina Kongreso de 
Esperanto 

Argentina Esperanto-Ligo 


Temo: “Naturprotektado kaj 
Vivkondiĉoj” 
Organize de  Barilochea 


Esperanto-Rondo 

Loko: Gastejo Los Notros-San 
Carlos de Bariloche,AR 
hostinotros(Qinfovia.com.ar 


24-31/10/99 

TEJO-Seminario en Strasburgo, 
FR 

Temo:”Internaciismo 
naciismo - ĉu konfliktaj aŭ 
kompletigaj ideoj?” 
e-poŝto:arosjev(Jfnmail.com 


kaj 


24/12/1999-02/01/2000 

Amikeca Konferenco en Kubo 
e-poŝto: kubesp(Qip.etecsa.cu 
http://www.infocom.etecsa.cu/ 
new/esperanto/index.htm 


26/02-07/03/2000 

3-a Internacia Himalaja Ren- 
kontiĝo 2000 

Nepala Esperanto-Asocio 

P.O. Box: 10518 - Kathmandu, 
NEPALO 


27/04-01/095/2000 
4-a Eŭrop-Unia 
Kongreso 

Temo: “Ekologio, ŝlosilo por la 
tria jarmilo”. 

Oostende, Belgio. Organize de 
Flandra E-Ligo 
esperanto(Qfel.esperanto.be 


Esperanto 


27/06-02/07/2000 
10-a Internacia 
Kongreso 
Istanbul, TR. 


Esperanto- 


P.K.1328,TR-34438 Sirkeci- 
Istanbul 


11-18/07/2000 

85-a Universala Kongreso de 
Esperanto 

Tel-Aviv, Israelo. 

Org:: UEA, Nieuwe Binnenweg 
176, NL-3015 BJ 

Rotterdam, Nederlando. 


INFORMILO POR 
INTERLINGVISTOJ 


CED (Centro de Esploro kaj 
Dokumentado pri la Monda 
Lingvo-Problemo) 

IpI estas bulteno, kiu informas pri 
interlingvistika kaj esperantologia 
aktivado pri aperintaj ĉi-rilataj 
artikoloj kaj libroj. 

Tio i.a. koncernas - 
lingvopolitikon (internacia, 
eŭropa), problemojn de internacia 
lingva komunikado - la 
fenomenon de planlingvo 
(universala lingvo, monda 
helplingvo), - Esperanto en teorio 
kaj praktiko, - aliajn planlingvojn, 
- interlingvistikon kaj Esperanton 
en universitataj medioj. 

La bulteno estas bibliografie 
orientita, tamen ĝi ankaŭ 
publikigas recenzojn, raportojn 
kaj aliajn materialojn. 

Kial ree inventi la biciklon? Kial 
ne rigardi, kion aliaj jam verkis 
pri via temo? 

Se vi serioze okupiĝas pri la 
sciencaj aspektoj de Esperanto aŭ 
ĝenerale pri planlingvoj, vi ne 
rajtas maltrafi ĉi tiun inform- 


fonton. Ĝi povas ŝpari al vi 
tamporaban bibliografian 
serĉadon. 


Apero: po kvar kajeroj jare, kun 


sume almenaŭ 60 paĝoj. Abono: 
15 nederlandaj guldenoj por unu 
jaro. Ĝis fino de 1998 jam aperis 
26 kajeroj. Ĉiuj ankoraŭ haveblas 
por informiĝi pri okazintaĵoj. 
Eldonas CED, ĉe UEA, Nieuwe 
Binnenweg 176, NL-3015 BJ 
Rotterdam, Nederlando. 
«uea(Qinter.nl.net- 


BJALISTOKO LANĈAS 
MEDALON DE TOLEREMO 

La 10-an/06/99 la papo Johano 
Paulo, la II, dum sia vizito al 
Pollando ricevis Medalon de 
Toleremo, kiun enmanigis D-ro 
Ludoviko K.Zaleski Zamenhof. 


20-a DATREVENO DE KUBA 
E-ASOCIO 

La 15-an/06/99 kadre de aranĝoj 
omaĝe al la festa dato, okazis 
elsendo televidprograme kaj la 
postan tagon la ĉefa ĵurnalo 
“Granma” aperigis artikolon pri 
la laboro de KEA, ripetita ĉiun 
duonhoron de la naciskala 
radiostacio “Radio Reloj”, kiu 
kutime ripetas la plej gravajn 
novaĵojn aperintajn en “Granma”. 


KOLOKVO DE AKADEMIO 
DE ESPERANTO 


La Kroata Akademio de Artoj kaj 
Sciencoj akceptis aŭspicion de 
la kolokvo de Akademio de 
Esperanto en Kroatio en 2001 kaj 
tion konfirmis letere al la 
Prezidanto de la Akademio de 
Esperanto, Prof-ro Geraldo 
Mattos. La respondeculo pri la 
Kolokvo 2001 estas adademiano 
Dalibro Brozoviĉ, Prezidanto de 
Kroata Esperanto-Ligo. 

84-a UK BERLINO 








“PORDEGO AL 
KONGRESO” 


6-numera kongresa kuriero 
entenanta la ĉiutagajn okazaĵojn, 
efike kaj akurate aperis. 
-PREMIO FAME por ARGENTI- 
NA ESPERANTO-LIGO 
-BELARTAJ KONKURSOJ, 
Branĉo “vidbendo”, 2-a premio: 
“Esperanto - komunikado kaj 
kulturo” de Brazila Esperanto-Ligo, 
reĝisorita de Ciro Gomes de Freitas. 
-UK-Aliĝintoj: 2712. 
-Kongresanoj aliĝintaj el 
Brazilo: 53. 
-SOLENA INAŬGURO: Repre- 
zente de BR, la Ĉefdelegito 
Symilde S. Ledon parolis jene: 
En la germana lingvo estas 
proverbo, kiu diras, ke ĈIUJ 
BONAJ AFEROJ ESTAS TRI, do 
Brazila Esperanto - Ligo 





Salutas - Salutas -Salutas 
(Mallonga kaj modesta eldiro sed 
etose aplaŭdita kaj gratulita). 
-Enketilaj rezultoj: Meza aĝo de 
kongresano - 52 jarojMeza aĝo 
dum la unua kontakto kun 
Esperanto - 22 jaroj 
Meza aĝo dum 
Esperanto - 31 jaroj 
(Sekve averaĝe pasas 9 jaroj inter 
ekkontakto kun E-o kaj eklerno de 
la lingvo). 

-Specifaj kunsidoj: 

Azia Agado - Amerika Agado - - 
Rotarianoj - Maldekstruloj - 
Medicinistoj - Internacia Kongresa 
Universitato - Poŝtistoj - Monda 
Turismo - Kosmologio de Martinus 
- Asocio de Verduloj Esperantistaj 
- Vegetaranoj - Internacia 
Naturkuracado-Asocio - Ateista 
Tutmonda Esperanto-Organizo - 
Eŭropa Esperanto-Unio - 
Nefumantoj - Internacia Katolika 


eklerno de 


Unuiĝo Esperantista - Rondo Kato 


- Fame-Fondaĵo - Bahaa 
Esperanto-Ligo - Verkistoj - 
Forumo de Fakaj Asocioj - 


Internacia Komerca kaj Ekonomia 
Fakgrupo - Virina Agado - 
Universala Medicina Esperanto- 
Asocio - Fervojistoj - Senmonaj 
Interŝanĝoj kaj Alternativoj - 
Komercistoj - Aŭtomobilistoj - 
Komunistoj - Eŭropa Agado - Ter- 
minologia Esperanto-Centro - 
Matematikistoj - Naturkuracado - 
Studgrupo Perspektivo - 
Sociallaborantoj - Sennacieca 
Asocio Tutmonda - Ligo de 
Samseksamaj Esperantistoj - 
Mondcivitanoj - Muzika Esperanto- 
Ligo - Spiritistoj - Movado sen 
Nomo - Matematikistoj - - Radio- 
Amatoroj - Radio-Aŭskultantoj - 
Terminologio - Veteranoj - 
Sciencistoj - Skoltoj - ktp. e 


35-a BRAZILA KONGRESO DE 
ESPERANTO 





12-16/07/99 Campo Grande, MS 
Promocie de Brazila Esperanto- 
Ligo kaj organize de Asocio 
Esperanto de Mato Grosso do 
Sul, kies prezidantino Maria 
Garcia elstare realigis loke. 
Kongresejo: Lernejo Leticia 
Martins Coelho, Rua Bahia, 355 
- Jardim dos Estados. 

-La kongreso okazis dum festoj 
de urba centjariĝo. La inaŭgura 
solenaĵo estis en la luksa Klubo 
Megaron, kun prezento de la 
Koruso kaj Orkestro Klasika de 
Mato Grosso do Sul, kies 
Maestro Vitor Marques Diniz, 
estas scipovanto de Esperanto. 
Akademiano Geraldo Mattos 
respondecis pri la festparolado. 
-La ĉeftemo “Esperanto: kulturo, 


sporto, ekologio, turismo, estis 
pritraktita laŭ diversaj prelegoj 
fare de Sylla Chaves, Fernando 
Marinho kaj Gilbert Ledon. 
Ceteraj prelegoj temis pri 
“Eldonado-kunveno” (F.Valle), 
“Mortotuko” (N. P. Mendes), 
“AME” (F.Mattos), “Amfora 
Erao” (A.Saliba), “Esperanto- 
Kulturo” (I.Barbosa), “Urbo- 
Projekto” (Eimara), “Capemi” 
(C. Reis) krom specifaj kunvenoj 
de Amerika Agado (J.Piton), 
“Delegita Reto” (S.S.Ledon) , 
Ĝenerala Asembleo kaj 
Federacia Konsilantaro. 

-Estis samtempaj okazigoj: 
Kursoj, Libroservo, Infana 
kongreseto-prizorgo, 
Artekspozicio realige de Maria 


Almada, Lanĉo de 
ekskursoj enurbe. 
-Artvesperoj brile okazis ĉe 
Teatro “Aracy Balabanian” kaj 
Salono Zamenhof ene de la 
kongresejo. 

-La “Verda Balo” estis en la 
Radio Clube-sidejo kun elstara 
muzikensemblo kaj superba 
bufedo. 

-Ĉe Lernejo Zamenhof okazis 
omaĝo al ĝies fondinto, la 
veterano Onĉzimo Faria, feste de 
la 50-a fondiĝdatreveno 


libroj, 


-La solena fermo ene de la 
Kongresejo etose kronis la 
eventon kaj estis anoncita la 36“ 
BKE en Petropolis por 12-16 de 
Julio 2000. e 

Inĝ-ro Viterbo de Carvalho 


Alberto Flores (Foto) 





1 estis bona instruanto de 
| Esperanto kaj fervora espe- 
rantisto, krome, direktoro 
de la Telefona Kompanio de Rio 
Grande do Sul. 
En la jaro 1923, post parolado pri 
Esperanto, farita de lInĝ-ro 
Everardo Backheuser, ĉe 
Sociedade Leopoldina, en la urbo 
Porto Alegre, RS nia samideano 
Viterbo de Carvalho helpis la 
organizadon de “Grĉmio Esperan- 
tista Everardo Backheuser”, kies 
ĉefgvidanto estis la valora 
esperantisto Christiano Kraemer. 
Malfeliĉe, en Junio de 1923, 
Christiano Kraemer mortis. La 
animoj de la aliaj samideanoj 
malfortiĝis, sed Inĝ-ro Viterbo de 
Carvalho decidis fari sian eblon 
por savi la ekzistadon de la 
Gremio; por tio, li invitis la 
samideanaron kunsidi ĉe li, en sia 
hejmo; malgraŭ tio, la Gremio pli 
kaj pli malfortiĝis kaj, fine, 
malaperis. 
Sed la nobla idealo ne mortis. 
Kelkajn jarojn poste, je la 6-a de 
Oktobro de 1927, Inĝ-ro Viterbo 
de Carvalho organizis kunsidon 
ĉe “Clube Caixeiral de Porto 
Alegre”, en kiu partoprenis ĉirkaŭ 
100 personoj. Oni decidis fondi 
la esperantistan societon “SUD 
BRAZILA ESPERANTISTIGI- 
LO”. Tiu societo, laŭ ĝia stranga, 
sed logika, nomo, sin proponis esti 
“ilo por igi esperantistojn”. Estis 
bela celo, ĉu ne? 
Ĝia unua prezidanto estis la 
konata dentisto kaj filatelisto D- 
ro Benjamin Celestino Camozato; 
kaj la vicprezidanto estis Inĝ-ro 
Viterbo de Carvalho. Ili estis 
helpataj de: 
Majoro Jose de Carvalho Lima 


- 1-a Sekretario 
Nayr de Paula 

- 2-a Sekretario 
Ary Zamora 

- Kasisto 
Jozefo Joels 

- Bibliotekisto 
Julio Bibel Jr. 


- Filatela Direktoro (!) 
Multaj esperanto-kursoj estis 
gvidataj de Inĝ-ro Viterbo de 
Carvalho. Li bone instruis kaj en 
siaj lecionoj li uzadis, dum kelke 
da tempo, la faman libron 
“Bensona Metodo”. Ĝi estis alloga 
dika libro, bone presita kaj bone 
ilustrita, per belaj desegnaĵoj, 
faritaj de D-ro W.S.Benson, de 
Newark, New Jersey, Usono. 

Tiuepoke estis malfacile trovi 
esperantajn lernilojn en la 
portugala lingvo. Tial, Inĝ-ro 
Viterbo de Carvalho decidis, en la 
jaro 1932, prepari, portugal- 
lingve, metodon por instrui 
Esperanton. Lian libron eldonis 





la tre konata presejo de Livraria 
do Globo, de Porto Alegre, RS. 
Ĝi estis verko kun 158 paĝoj kaj 
havis la titolon: “Estudo do 
Esperanto - Disvastigado de 
tutmonda lingvo en Brazilo”. La 
aŭtoro sin prezentis sub la 
kaŝnomo de KVERKO (tio estas 
= Carvalho, en Esperanto). 

La verko, malgraŭ kelkaj 
tipografiaj malperfektaĵoj, estas 
bone farita kaj oni konkludas, ke 
la verkinto konis sufiĉe bone la 
gramatikajn regulojn de la lingvo 
Esperanto. 

Inĝ-ro Viterbo de Carvalho 
kapablis paroli Esperanton, sed 
mankis al li la flueco, ĉar li malofte 
havis = oportunon praktiki 
interparoladon en la internacia 
lingvo. 

Lia libro ege helpis la lernadon 
kaj disvastigadon de Esperanto en 
Rio Grande do Sul. 

Ni apenaŭ povas imagi al ni, 
kiom da laboro kaj sinofero estis 
necesa por ke la libro estu eldonita. 
Inĝ-ro Viterbo certe bezonis uzi 
sian tutan prestiĝon, kaj eĉ sian 
monon, por ke sia verko aperu ĉe 
la eldonejo de Livraria do Globo. 

La grafika aspekto de la libro 
estas sufiĉe bona; la libro estas 
bindita, kun la dorso el forta tolo, 
kaj la kovriloj el forta kartono; sed 
la tipografia kompostado kaj la 
reviziado de la teksto, bedaŭrinde, 
prezentis multajn misojn kaj 
erarojn. Tio ege malhelpis la 
praktikan uzadon de la verko, 
kaj certe tre ĉagrenis la aŭtoron, 
ĉar, se oni iomete pli estus 
zorginta pri la reviziado, la libro 
estus pli utila kaj pli bone 
akceptata de la publiko. 

En tiu tempo estis tre malfacile 
trovi didaktikajn ilojn por la 
lernado de Esperanto, en Rio 
Grande do Sul, kaj eĉ en aliaj partoj 
de Brazilo. 

La malmultaj libroj disponeblaj 
estis verkitaj en la franca lingvo; 
tial ni povas pli bone aprezi la 
valoron de la libro verkita de 
KVERKO. 

Malgraŭ la organizado de 
kursoj, kaj de la intensa informado 
pri la lingvo Esperanto, pere de la 
ĵurnaloj de Porto Alegre (Correio 
do Povo, Diario de Noticias, A 
Federacŝo), faritaj de Viterbo de 
Carvalho, Benjamin C. Camozato, 
Ary Zamora kaj aliaj samideanoj, 
la esperantista societo “Sud Brazila 
Esperantistigilo” ne kapablis 
travivi la malfacilaĵojn de tiu 
epoko. 

Inĝ-ro Viterbo de Carvalho 
bezonis translokiĝi al Rio de 
ĵanejro; kaj sen lia entuziasma 
gvidado, la aliaj samideanoj 
komencis malinteresiĝi; la 
kunsidoj perdis la viglecon, kaj 
fine, bedaŭrinde, la societo 
ekdormis, por ĉiam! 

Sed, kiel rememoro kaj 
postsigno, dum multaj jaroj, restis 
fiksita sur la fronta parto de la 
domo n-ro 1431 de strato Andradas 
(Rua da Praia), la ŝildeto kun la 
kurioza nomo:”Sud Brazila 
Esperantistigilo”, tuj apud la ŝildo, 
kun bela kolora dentaro, kiu 
montris la konsultejon de la 
dentisto, D-ro Camozato, ĝia l-a 
prezidinto. e 


LA KNABO FRENEZETA 


~= TIU ĈI KONTROLILO 
HAVAS MEMORON, FARAS 
PLI OL 50 = NS 


KURSOJ 


-ESPERANTO-SOCIETO DE RIO 
GRANDE 

Rua Gal.Vitorino, 393/301. Rio 
Grande, RS. Baza kurso de 
Esperanto de julio al novembro/99. 
-PIAUIA ESPERANTO-ASOCIO 
Rua Magalhŝes Filho, 2473/Norte- 
Aeroporto. Teresina, PI.64002-450. 
Du Bazaj kaj unu mezgrada kursoj 
de Esperanto. 

-ESPERANTO EN 
UNIVERSITATO 

-La Katolika Universitato de 
Petropolis lastatempe okazigas 
centon da mallongdaŭraj kursoj pri 
dekoj da malsamaj lernobjektoj, 
dum feriaj periodoj. Ne nur 
studentoj de tiu universitato 
kandidatiĝas por viziti tiujn kursojn, 
sed ankaŭ homoj loĝantaj en la 
ĉirkaŭaĵo de la urbo. La kursoj estas 
malfermitaj al la komunumo. La 
novaĵo estas la eniro de Baza Kurso 
de Esperanto en tiu batalkampo. A. 
Sartorato kaj F. Marinho estas la 
unuaj instruistoj de tiu dekkvinhora 
baza kurso. Se vi scipovas la 
portugalan lingvon kaj interesiĝas 
pri aliaj detaloj de enskribiĝoj, 
prezoj, kursoj,nomo de la ceteraj 
kursoj, ktp. unue vizitu la adreson : 
http://www.npoint.com.br/ 
sementeira/UCPefjul.html kie vi 
trovos la bezonatan ligilon por atingi 
la Universitaton. e 





EL LA 
LETERKESTO 


Estimata Redaktoro de “Brazila 
Esperantisto”! 

Hieraŭ atingis miajn manojn via 
revuo n-roj 305 kaj 306. Ege mi 
ĝojas, ke mi povas ilin legi. En la 
n-ro 305 mi trovis tre signifoplenan 
artikolon, kiu temas pri 
tradukaferoj. Kaj tiu artikolo EGE 
plaĉas al mi! Kaj mi ĝojas, ke vi 
aperigis ĝin kaj ankaŭ mi ĝojas tial, 
ke mi mem povis tion legi. Ĉar la 
verkanto temas pri tiu afero, kiu ege 
tuŝas min. Ankaŭ la aliaj artikoloj 
gajnis mian plaĉon kaj mi ĝojus, se 
estonte mi daŭre povus ricevi la n- 
rojn de via revuo. Kore kaj sincere 
salutas vin 

Tibor el Hungario. 


NDLR: S-ro Tiborjam hungarigis tri 
esperantajn librojn, du el ili jam estis 
eldonitaj de Asocio Monda Spiritisma 
kaj la tria estas en la "Biblioteca 
Nacional" celealregistro ĉe ISBN. 
La titoloj de la tradukitaj libroj estas: 
“Vivo Feliĉa”, esperantigita de D-ro 
Osvaldo Pires de Holanda, “La 
Semisto”; esperantigita de S-ro Nelson 
Pereira de Souza kaj “Enkonduko al 
la Studado de la Spiritisma Doktrino”, 
esperantigita de Porto Carreiro Neto 
(ĉi lasta, eldonota). 

(Informo de Aymorĉ Vaz Pinto, 2-a 
Sekretario de BEL). 





Ziraldo 


Sl NE PLIBONIGA 
LA ECON DE LA PROGRAMOJ) 


QUAN 


KES IMI 


VEKIANOJ ĈE 36-a BKE 


Virtuala E-Klubo Internacia, 
VEKI, en sia 3-jaraĝo arigas 
homojn el Brazilo (7590) kaj el 
eksterlando, kiuj nuntempe 
retumas pere de Interreto. VEKI 
havas nuntempe pli ol 130 
membrojn kaj kreskas je preskaŭ 
3-5 homoj semajne. La klubo 
mesaĝas ĉirkaŭ 15-foje tage. 
Homoj, famaj en nia movado, kiel 
Renato Corsetti kaj Geraldo Mattos 
estas vekianoj jam delonge. 

La kunveno, kiu okazis en Campo 
Grande estis fakte la unua por ke 
la vekianoj el la virtuala alvenu en 
la realan esperantion de la 
kongresejo. Malgraŭ tio, en la 
VEKl-a ronda tablo multaj 
ĉeestantoj ne estis vekianoj, tamen 
oni prezentis siajn opiniojn pri la 
temo kaj la ĉeestantoj estis 
informitaj pri la diversaj temoj ene 
de la diskutlisto. La prizorganto de 
la listo, Adonis Saliba skizis la 
historion de VEKI, kies baza 
cellisto estas fariĝi kluba kaj 
oportune komforta ĉe ĉies domoj. 
Ĉiuj estas geamikoj kaj neniel 
diskutas pri E-o kiel projekto. 


ANONCETO 


“Muziko I” 

“Muziko 2” 
“Muziko3” . | 
(BEL-Libroservo) 





LA KORVO - Kompakta Disko kun jenaj verkoj: 
“La Balado de Prizono Reding” - Oscar Wilde 
“La Karitato kaj la Justeco” - Guerra Junqueiro 
“Vojaĝantaj Turtoj” - Coelho Neto 


VEKI konsideras E-on sian 
idiomon kaj reformemuloj estas 
malbonvenaj en tia klubo. Tamen 
Saliba kaj ankaŭ Vencio klarigis, 
ke nenio grava ĝene okazis al 
VEKI. Male, E-o fariĝis ĉiutagaĵo 
por multaj vekianoj, kiuj 
amuziĝas, legante kaj tajpante la 
mesaĝojn. La lingvo, por multaj, 
plialtniveliĝis kaj interreta 
ĵargono estas jam facile digestebla 
por la unuafoje enirantaj 
bakalaŭroj ĉe la celoj de VEKI. 
De antaŭ tri jaroj estas establita, 
ke ĝi devus esti dulingva, 
portugala kaj esperanta, por helpi 
komencantojn kaj ĵurnalistojn, 
tamen hodiaŭ ĝi estas preskaŭ nur 
en E-o kaj por komencantoj 
kreiĝis alia listo, ankaŭ sub la 
protekto de BEL. Por ĵurnalistoj 
oni ankoraŭ ne alvenis al solvo. 
Aperis EKI (listo por E-o 
komencantoj: http// 
www.esperanto.org.br/eki kiu 
daŭre furoras. Post la kongreso 
jam estiĝis 52 membroj. Por aliĝi 
al VEKI senpage: http// 
www.esperanto/org/br/veki. e 





PERNAMBUKA 
RENKONTIĜO DE 
ESPERANTAJ 
INSTRUISTOJ 


(Raportis Hamilton Nery) 


Tre grava renkontiĝo okazas 
ĉiumonate en la Administra 
Fakultato sub la gvido de 
Pernambuka Esperanto-Asocio: 
la “Pernambuka Renkontiĝo de 
Esperantaj Instruistoj”. 

Dum la evento kuniĝas la 
plimulto de niaj esperantaj 
instruistoj por diskuti kelkajn 
gravajn problemojn pri la plej 
bona vojo por la instruado de la 
lingvo en la ŝtato kaj projektoj kun 
grandaj mobilizaj fortoj en kiuj 
ĉiuj partoprenos. 

Dank”al klopodo de la nuna 
prezidanto, D-ro Luiz Marcio 
kune kun la estraro de tiu 
Fakultato, kie li instruas, plejparto 
de la invititoj atentas la peton 
partopreni. 

Ĉeestas la kunvenon la dekana 
estrarano de PEA, D-ro Jannes 
Mabesoone, kies kleraj opinioj tre 
allogas la partoprenantojn. 

Nia prezidanto kaj gastiganta 
invitinto, kiu direktas la kunvenon 
planas ĉiam novajn kaj 
allogantajn temojn dezirataj de 
ĉiuj. 

La 3-a renkontiĝo okazis la 19- 


an de junio, sub la temo 
“Instruisto”. 
Similaj renkontiĝoj estas 


dezirindaj kaj profitindaj inter 
aliaj ŝtataj grupoj, aliloke. e 


KUNVENO 


AERĴ - Monata kulturkunveno, 
la 11-an/09/99, gvide de vetarana 
esperantistino May Bijleveld, kiu 
kompletigis 90 jarojn kaj prelegis 
pri “Miaj spertoj pri teraj radioj”. 

07/08/1999 - Solena Fermo, 84-a UK-Berlino. Deklaro de la Ĝenerala Sekretario de UEA: 
"UNIVERSALA KONGRESO, JARO 2002... EN FORTALEZA" 





El la pretigteamo por UK-2002 en la akceptejo de la 
kongresejo ni vidas de maldekstre Emilia, Wandemberg, 
Oswaldo kaj Delza, Osmo Buller el UEA, Symilde kaj Anya 

















Ankoraŭ en la kongresa salonego en Berlino... kiam la 
emociaj ridoj aperis! En blanka ĉemizo dekstre ekde nun 


Ribeiro, ŝtata sekretario pri turismo en Cearao. 


FORTALEZA, CE 


25/07/99 

(Gazetaraj Komunikoj de UEA, 
n-ro 33) 

"La elekto de la urbo de la 
Universala Kongreso en la jaro 
2002 progresis ĝis la finalo, al kiu 
la Estraro de UEA en sia marta 
kunsido akceptis du kandidatojn: 
Kortrijk en Belgio kaj Fortaleza 
en Brazilo. Laŭ komisio de la 
Estraro, la ĝenerala direktoro Osmo 
Buller intertempe konatiĝis kun la 
kondiĉoj en ambaŭ lokoj. 

La ĝenerala direktoro de UEA 
estis akceptita ankaŭ de la 
guberniestro de Okcidenta 
Flandrio, kiu certigis plenan 
apogon de la oficialaj aŭtoritatoj 
al la UK-invito farita de Flandra 
Esperanto-Ligo kaj diversforman 
subtenon al la UK mem. 

De la 6-a ĝis la 14-a de julio Buller 
restadis en Brazilo. Tie li unue 
vizitis la kandidatan urbon 
Fortaleza en la ŝtato Cearao. Same 
kiel Kortrijk, ankaŭ Fortaleza 
disponas pri moderna kongresejo, 


kiu perfekte taŭgas kiel ejo por UK. 
Ankaŭ tie la invito de UK, kaj 
entute la agado de nia movado en 
Cearao, ĝuas fortan moralan kaj 
materian apogon de la urbaj kaj 
ŝtataj aŭtoritatoj - tio bele kongruas 
kun la fakto, ke kaj la guberniestro 
de Cearao kaj la prezidanto de 
Cearaa Esperanto Asocio naskiĝis 
en la Zamenhof-tago. 

Post la vizito al Fortaleza Buller plu 
diskutis pri la kondiĉoj de UK kun 
la estraro de Brazila Esperanto-Ligo 
dum la Brazila Esperanto-Kongreso 
en Campo Grande, ĉefurbo de Mato 
Grosso do Sul. Cirkaŭ 250 
esperantistoj partoprenis en la 
kongreso, kies arta kaj kleriga 
programo estis tre riĉa. Kun la 
urbestro la ĝenerala direktoro 
plantis Esperanto-arbon ĉe la 
urbodomo de Campo Grande.” e 


AKTIVAMERIKO 

Vi trovos dokumentojn kaj 
informojn pri UEA-Komisiono por 
Ameriko 

same en Internet, sub: 
http://www.dicron.com/ameriko 


LKK-Prezidanto 








E 


A 











Wl. 





Wandemberg Ribeiro Moraes. 


BAHIA 
ESPERANTO-ASOCIO 
SEN SIDEJO 


Bahia Esperanto-Asocio informas 
pri la endanĝerigo perdi okuprajton 
sidejan pro tio, ke la sidejo riskas 
esti okupata de distrikta 
virinpolicejo.Estas petata la protes- 
to-sendo al jenaj respondeculoj 
administraj de ŝtato Bahia: 
Cesar Augusto Rabelo Borges - 
ŝtata Guberniestro 
Gabinete do Governador, Av. Luiz 
Viana Filho s/n CAB Salvador, BA 
Antonio Imbassahy - Urbestro de 
Salvador 
Gabinete do Prefeito, Praga Muni- 
cipal s/n Salvador, BA 
Antonio Honorato - Prezidanto de 
Ĉambro de Deputitoj 
Assemblĉia Legislativa do Estado 
da Bahia, Av.Luiz Viana Filho s/n 
CAB Salvador, BA 

FSRAGRESSO BRASILARO 


A -KONGRESO 
9. SEJR BENVINO 





"Estu bonveno" - Ja estis bonveno en la 35-a, ĉar eĉ se esprimo 
prezentiĝas erare, nia fleksebla lingvo ĉion reĝustigas! 





Geprezidanto-vicprezidantoj de BEL ridete aŭ penseme atendas 
la okazaĵojn super ankoraŭ malplenaj teleroj. 








Kaŭre kaj streĉe Ĝenerala Direktoro de UEA, S-ro Osmo Buller 
kaj urbestro de Campo Grande, ekologie plantas ipe-arbon por 
estonta verdo kaj flavo 


BRAZILA 


ESPERANTISTO 








«kaj jela saŭdadiga'fii fino Maria Garcia dFaiksekoha la torĉan flagon 
ai Fernando Marinho... ĉiuj al la 36-a Petropoliso - 2000! de la 12- 
a al la 16-a de julio. 





Arkitektino Eimara strukturigas danco-paŝon kun Bel-Sekretario 
Carlos Maria. 





Prezidanto de BEL - Osvaldo Pires de Holanda kaj Onĉsimo Faria 
pozas pro la jubilea 50-jariĝo de fondiĝo de Lernejo '' Zamenhof", 
kiu monumente eniras la ZEO-liston. 


BRAZILA ESPERANTO-LIGO 


Caixa Postal 03625 
BR-70084-970 - Brasilia (DF) 
Telefono (061) 226-1298 - Fakso (061) 226-4446 





